Video: Mi Harsa Dawtnak Le Zawnruahnak A Ngei Taktak Mi Manny Pacquiao Nih Phaisa Tam A Phawt Than Hna. – Zion Tlang Media\nVideo: Mi Harsa Dawtnak Le Zawnruahnak A Ngei Taktak Mi Manny Pacquiao Nih Phaisa Tam A Phawt Than Hna.\nOctober 18, 2019 admin Minthang\nMinthang tampi lakah Manny Pacquiao hi a nunzia zoh ah duh a nung in uar a um bak ko, a mah hi Boxing vawlei ah mithawng le mingthang taktak pakhat a si. Boxing a thong can ah a lungput le nunzia zohchunh awk thlak taktak a si. A a mithong a ran pinah a thazang zong a pumrup lo in a cakmi a si. Amah hi Boxing vawlei ah thazang petu mipi Fans a nei tam pawl taktak a si ve.\nPacquiao hi Khrihfa tha taktak a si caah mi cungah dawtnak le zawnruahnak a ngei taktak mi a si. Mi harsa hna bawmnak lei ah Phaisa thazang tampi a chuahmi a si. Tutan zong mi harsa hna bawmhnak a pekhna lio an rak langter. Phaisa tampi cu mipi sin ah a phawtzamh hna. Mihar sa caah Inn 1000 zong a rak sak piak cang hna. Boxing a phomhnak ah a hmuhmi phaisa hna cu mi harsa bawmhnak ah hin $200 Million bak a hlut hna.\nAmah hi vawleicung pumpi ah Boxing minthang le zultu tam taktak mi pakhat a si lawng si lo in Philippine ram Politics zong ah MP pakhat a si chih, Rian a tuannak le Boxing a thongnak kip ah Pathian a bochan taktak mi zumtu tha taktak a si. Teinak a hmuhmi zong hi Pathian nih a ka pekmi a si tiah a chim lengmang. Mi harsa dawhnak le zaangfahnak le zawnruahnak a ngei taktak mi minung tha taktak a si. An nun le lungput hi zohchunh awk tlak takak mi a si. a tang ah video links kan chiah chih.\nArgentina Nih Iron Maiden Upatnak Lianngan An Pek. Argentine Netional Congress nih English Heavy Metal band iron Maiden cu upatnak “Visitors Of Honour” an pek. Mah upatpeknak hi Solon de Los Pasos Perdidos hmun ah an pek, Tukum thawkka ahkhan Chamber of Deputies of the Argentinian Congress nih upatpeknak tuahmi hi a biapi taktak mi a si.\nIron Maiden frontmen Bruce Dikkinson nih “ kan kan band nihin Muisic hi kan uar kan duh, Argentina ram kan tleihchan kan dawt tuk fawn. Nan rawlchummi le nan Footballer pawl kan uar tuk hna, Keimah le bang nihcun biapi in rugby fan ka sinak bang in nan rugby player pawl ka uar tuk hna. mah upatpeknak ruangah kan band aiawh in lunglawmhnak bi aka chim, ka thinlung cu Argentina ah a um peng lai tiah a chim.\nTukum april thla ahkhan Bosnia le Herzegovina khuapi Sarajevo khua le duhnung tukmi sinak cu Dickinson sinah hin pek a rak si cang. Mah hi kum 1994 ah Sarajevo khua ah solo mak taktak a rak chiah ta caah a si.\nPrevious Post:Salai Lungthli Tum Nih Chinmi Bawmhnak Ding Ah Thil Biapi Takmi A Timhlamh Than.\nNext Post:President Donald Trump:Turkey le Syria Buainak Hi Kan Ramri A Si Lo.


InnpiRamdang ThawngpangTrump Le Kim Jong Un An I Hrocer Ning A Faak Chin Lengmang\nSeptember 24, 2017 Salai Robert Ngun Sang Ramdang Thawngpang 0\nUS President Donald Trump nih North Korea hruaitu Kim Jong Un le Foreign Minister Ri Yong Ho cungah Tweeter in tlerhnak ca a tial than.\nPresident Trump nih cun ‘Little Rocket Man’ (Kim Jong Un) i a ruahning hi Ri Yong Ho nih a kalpi ahcun an pahnih in “caan sau an um ti lai lo”, tiah a chim.\nNorth Korea Foreign Minister Ri Yong Hu nih a liamcia Zarhteni ahkhan United Nations General Assembly (UNGA) ah ‘khuachia pa (Mr Evil President)’ Trump nih Kim Jong Un cu ‘rocket man’ tiah a auhhnawh caah kan rocket in US ram hmunpi kah timhnak cu hrial awk tha lo a si cang tiah a chim.\nAtu bantukin Ri Yong Hu nih bia a chimmi kong ah, “UN ah North Korea Foreign Minister biachim kha theih a si cang, Ri Yong Hu nih ‘Little Rocket Ma’ (Kim Jong Un) ruahnak a aupi ahcun caan sau an um ti lai lo hih!” tiah Trump nih Tweeter in lehnak a tial.\nTrump le Kim Jong Un nih pumpak in an i tihnawhnak/entainak le an i tlerhkhonhnak hi a faak chin lengmang cang. North Korea nih US phan kho ding nuclear/missile bomb ser ding cu aa zuam peng ve bantukin Trump nih cun i venkham dingin biatiamnak a chim ve.\nCawn Ningani ahkhan Kim Jong Un nih Trump cu ‘lung lei tlamtlinglo US tarpa’ tiah a auh ve i ngam lakin meiphu in ka chimhhrinh lai tiah a ti.\nKim Jong Un nih atu bantukin bia lehnak a tuah hi Cawn Nilini, UN bia a chimnak ah Trump nih North Korea hrawhhral dih dingin tlerhkhonhnak bia a chim hnuah a si.\nNorth Korea nih September 3 ahkhan a voiruknak, a tha thawngbik nuclear bomb hneksaknak a tuah kha a si i UN nih hi ruangah phihkhamnak an rak tuah chap kha a si.\nNorth Korea nih cun Cawn Ningani ahkhan Pacific Ocean (Rilipi) cungah hydrogen bomb hneksaknak tuah dingin an chim fawn.\n“A faak deuhmi phihkhamnak ruangah North Korea hi lehhmah pakhat hmanh aa ther in a dirhmun aa thleng men tiah ruat lem hlah uh”, tiah Ri Yong Hu nih Zarhteni ahkhan UN General Assembly ah a chim.\nBomb thlaknak US Vanlawng Ralkap B-1B phu le adangdang vanlawng hna cu Zarhteni ahkhan ralkap thazaang hmuhsaknak caah North Korea nichuahlei rili cungah an zuang hna.


Trump nih dan a tat hoi cang lai; China mirum, Company ngei mi pawl an mangchia tuk cang\nChinpage nih laitlang lei ah thawngpang kan tial kho lo, a ruang cu Laitlangah agent/Journalist kan ngei lo caah si, midang nih facebook ah an ttial mi, tu lio Politic kong hi cu mah page ah mipi rel dingah vun thla kha cu Political analyse pawl a si lo caah kan thla duh lo, Chinpage ah thawngpang kan ttial mi a kan rel piak tawn mi nan cungah lunglawmnak tampi ka ngei\nChinpage hi cu International thawngpange lei hi kan ttial deuh caah International thawngpang na thei duh ah cun mah page hi vun like law, ni khat ah International thawngpang hi 4 lengmang kan thla tawn. tu lio cu, Super power race ruangah China le USA cu fakpi in an buai caah, USA le China kong hi kan ttial tamnak ruang a si\nUSA mirum Jack Ma cu USA nih hremnak a peknak kong kan ttial cang. Cun China Banks pawl, China cozah he pehtlaihnak a ngei mi pawl, USA nih dan tatnak a tuah nak kong kan ttial cang. Cun China companies 40 leng USA nih a hremning kong kan ttial cang\nTu cu mino nih an uar ngai mi Tik Tok zong President Trump nih USA ram chungah phih ding in lam an kawl lio ti Nithum ni ah a chim. South Lawn, The White House in Texah ah a kal hlan ah, “We’re looking at TikTok, we’re thinking about making a decision” tiin a chim. Biakhianak cu an tuah lo, Natein a rau hlan ah phih a si lai ti cu a fiang cang\nTik Tok hi China nih spy/ngiahnak caah an hmang ti cu an thei. Treasury Secretary Steven Mnuchin, President Trump pawng ah dir in, “TikTok cu Committee on Foreign Investment pawl nih national security risk a si maw ti hlethlainak an tuah lio” a si tiah a chim\nChinese parent company Tik Tok nih tangka kongah an rian ttuan ning hi $50 billion hrawng a si, mah bantuk in US nih a phih ah cun Chinese-based parent firm ByteDance caah cun mangthia tak tak a si lai. Tik Tok American users hi 80 million leng an si. Joe Biden’s presidential campaign staffers pawl caah Tik tok hmang siang a si lo\nTikTok CEO Kevin Mayer nih mah bantuk in US nih Tik Tok phih a tim caah US cu fakpi in a soisel tthan i, political advertising kongah si seh advertising ah zeihman thil thalo kan tuah lo tiin a chim. Senator Josh Hawley, Missouri Republican, nih ‘No TikTok on Government Devices Act’ tiah a chim mi cu, U.S. Senate Committee on Homeland Security and Governmental Affairs nih an rak passed cang. Credit- White House & The Guardians\nBe the first to comment on "Trump nih dan a tat hoi cang lai; China mirum, Company ngei mi pawl an mangchia tuk cang"


US Chin Khrihfabu nih Myanmar UN Palai Kyaw Moe Tun tangka tampi an bawmh | The Chin Express\nUS Chin Khrihfabu nih Myanmar UN Palai Kyaw Moe Tun tangka tampi an bawmh\nMyanmar UN Palai U Kyaw Moe Tun cu uknak firtu Myanmar ralkap cozah nih lahkhah a pek lonak sau tuk cang caah zung hlan man le rawl ei awk a harsa tuk cang i US ram um Chin Baptist Khrihfabu 100 leng komh ‘Chin Baptist Churches USA (CBCUSA)’ nih tangka tampi a bawmh, tiah kan theih.\nCBCUSA upa Rev. Zammang Mualcin nih, “NUG cozah nih lakhruak emergency in CBCUSA sinah bawmhnak an kan hal. Kanmah lawng si loin Kachin, Karen le Kawl zong an hal hna,” tiah a chim.\n“Myanmar Ambassador to the U.N. awlokchong in a um lio caan ah a dirkamh khotu cu Chin dakawh kan si cu ti hi chim ka duh. Tangka tampi (cheque nganpi) kan bawmh.\n“Chin cu Myanmar Rampi (Union of Burma) dirhtu miphun 4 lakah pakhat kan si. Mi tenau kan si lo.\n“Ambassador Kyaw Moe Tun le a zung rianṭuan pawl awlokchong in an um lio caan ah a dirkamh khotu cu kanmah dawh kan si cu. Pathian thluachuah kan comi Kawlram pumpi tiang kan hrawmh khawhmi hi CBCUSA chungtel vialte lungrual tein rian kan ṭuanṭi caah asi.\n“I lungrual peng usih law Kawlrampi thlengtu hi Chinmi si ko usih tiah kan sawm hna,” tiah CBCUSA i Associate General Secretary Rev. Zammang Mualcin nih a chim.\nPu Zo Tum Hmung nih, “CBCUSA kan pale hi hmailei caan saupi ca tiang khua a ruat khomi nan si kan ti lengmang hna,” tiah CBCUSA hruaitu hna sinah lunglawmhnak bia a chim ve.\n“CBCUSA sinah tangka tampi bawmh an kan hal lio ahkhan pakhat pa lebang cu a mitthli tla bak kha mu, a ṭap bak ko khah. Tangka tampi nan bawmh hna.\n“Nan bawmhmi hna kha, US Ramdang Vuanci Zung le USAID (US cozah ti ko usih) he kan i ton lio ah Rev. Zammang Mualcin nih a chim; Kannih cu Chin ca lawngah kan ṭuan lo. Midang ca zongah kan ṭuan ee, tiin a chim tikah US cozah thinlung ah rian a ṭuan ngai tiin ka hmuh.\n“Atu zong phaisa kan thawhmi hi US cozah nih a theih. Kannih Chin miphun cu kanmah tein kan i zuam. Kan ti khawh lomi dahkaw bawmh kan in hal hna hih ti kha asi.\n“CBCUSA nih Burma Act 2021 kan ṭialmi a donghnak kong kha zoh tuah uh, Karenni kong pei kan ceih ko cu. Kanmah cu zei dah kan i sai ti khawh asi. Chin ca lawng hi kan pale nih an aupi lo. Karenni kong zong kan aupi, Magway le Kachin kong zong a herh ning rian kan ṭuan. Mah hihi CBCUSA kan pale nih an kan hruai ning asi,” ati.\nNawlpatnak: Chinmi lungrualnak bawmtu a sinak hnga, mi tampi hmuh dingin SHARE cio usih — Thawngpang tling deuh in kan hlat cuahmah lio asi i a thar um cun kan bet chap te lai, suimilaam 1 dan in zoh ṭhan lengmang dingin kan in nawl.\nLai website pawl nih The Chin Express thawngpang copy/paste ti lo dingin le kanmah ta i zoh in phun dang nawn in ṭial ti lo dingin kan in nawl hna. Copyright upat piak dingin kan in nawl hna.\nPrevious articleDr Sasa cu ‘Rual-U Person of the Year’ an pek\nNext articleVaurawng Zuunthil nih YDF caah $60,000 (K100 million) a hmuhpiak


KHAH ZEITHEI LOIN AU KHUANG TI HLAH. CNF NIH ANGAH AN KA TI CAAH KA RAK THLAH – The Chinlung Post\nApril 2, 2021 admin Knowledge 0\nKhah rak rel cio uh zeithei lo in au khuang ti hlah CNF nih post ngah an ti ca ah ka post mi si. Kan chin miphun vial te chim awk a tha lo mi bia ka khat te kan chim hna. Ralkap kong hi a chung lei thil um tu ning hi mipi nih theih awk a tha lo mi tampi a um. Ralkap riantuannak kong hi 100 chung ah 30 long hi mipi nih theih ding mi asi. Nain Kan chin miphun nih nan riantuannak a lang lo tiin tamtuk vuivai bia nan chim a tamtuk cang.\nCNF/A kan thiltuah pakhat ka chim lai. Kan hnu Thla chung ah KIA nih laiza pawng kawl ralkap sakhan a nganpi an lak ah khan CNA minung 90 kan i tel ralhmai ah a lut hmaisa bak mi CNA kan si kha mipi nih rak theih ve cang Uk. Kan chin ram ah ral thawh a herh maw herh lo kong hi tampi tuahtan bu tein rian kan tuan zungzal. Tlangcung hriamtlai nih CNA hnu an kan chit bal lo. An bochan mi CNA kan si Ve ti hi chimh ka duh.\nKan Chin miphun hna Zaangfah tein CNF/A sin ah vuivai bia tamtuk nan chim lo hi a biapituk caan asi.Lam hruaitu G P S or direction aa palh lo ding a biapituk.Kan miphun him nak ding ah Tlangcung hriantlai vial te nih sungh zatlaknak an rak tawnnak le an rak i palnak vial te hna khi a cawng mi CNF/A dakaw kan si.Mipi kan in dawttuk hna. Kan in bochan tuk hna. Ka tial mi hi lih pakhat hmanh aa tel lo. Kei mah tial mi si lo CNF nih an tial mi si. Credit. Van Khua.\nRelchih:Aizawl ah ralzam a ummi hna cu United for Democratic Myanmar (UDM) nih an zohkhanh hna. Aizawl ah a ummi kawlram ralzam konghe pehtlaiin United for Democratic Myanmar ah hruaitu lutlai a simi Lalramlawma nih a chimmi cu, Ralzam zohkhanhnak konghe pehtlaiin Home Minister Lalchamliana tonnak kan ngeih. Ralzam hna umnak ding zong cozah nih aa kan ruahpiak ding ruahchannak kan ngei ko tiah a chim.


Aung Lah N San Nih World Champion Pahnih A Co Cang – THE CHINLAND POST\nAung Lah N San Nih World Champion Pahnih A Co Cang\nTCP-Online| 2018 February 24| Kawlram limpi tiah an auhmi Aung Lah N San nih Brazil champion pa Alexandre Machodo cu minutes pakhat zong a tlin hlan ah teng lak a tei caah Aung Lah N San cu world record in vawleicung champion voi hnih a co cang.\nFebruary 23 ni ah Yangon khuapi Tuhwahnah celhtual ah One Championship nih tuahmi Mixed Martial Arts (MMA) pumpak thazaang chuah in izuamcawhnak Light Heavyweight world championship ah Kawlram aiawh in aa zuammi Khachin pa Aung Lah N San nih zuamcawhtu Alexandre cu seconds 56 ah teng lak in a tei caah One Championship i Light Heavyweight ah champion a co.\n“Kawlram mi hna lungrual tein rian kan tuan cun zei paoh kan tuah khawh ko” tiah Aung Lah N San nih teinak a hmuh hnu in a chim.\nTubantukin teinak a hmuh caah One Championship i MMA zuamnak tuanbia ah a pakhatnak sui taihrolh pa hnih a hmutu a si cang.\n2017 kum June thla lio khan One Championship i Middleweight ah Russia rammi a tei caah sui taihrolh pakhat a rak hmu bal cang i tu a hmu he cun thla 8 chung ah sui taihrolh world champion a hmumi zong a si.\nAung Lah N San nih cun, 2018 kum canceo hrawng khin tu ka comi sui taihrolh hi humven ding in zuamnak a um than te lai tiah a chim. Cun, Heavyweight taktak cu zuam aa timh lonak kong le tu a comi pahnih tu hi midang nih an lak lonak ding tu humven peng aa timhnak kong zong a chim.\nPrevious Chin-Khrihfa Aa Timi Accident A Tong; Nan Hngalhmi A Si Maw?\nNext Rohinya Ngakchia A Rannak In Bawmh An Herh


Min Aung Hlaing nih a tuah ngam lomi a um lo, aho an thih hmanh ah a poi lo. Keimah ka thih lo i keimah kut cungah nawl ngeihnak a um paoh ahcun a za timi lungput a ngeimi pa a si. – Hakha Cherry\nDawtnak A Ngeih Ruangah Sianginn A On Tiah Ruat Hlah U.Hranhram in mipi nawl ngeihnak a chuttu ralhrang hruaitu Min Aung Hlaing nih zeiruangah dah sianginn on zokzok a duh?\nA ruang ka țial lai i nan zumh le zumh lo cu nanmah nawl. Ralhrang serhsatnak le thahnawnnak chungin nan him khawh nakhnga a si kho dingmi le an tuah te khawh dingmi thil a hlankan in ralrinnak pek le țial keimah rian. Nan zumh le zumh lo cu nanmah rian a si ve.\nMin Aung Hlaing nih zeiruangah dah sianginn hi on zokzok a duh ti ahcun nawl ngeihnak a lak hnuah a lam kip in an tla thluahmah i an țumchuk thluahmah. Ai ruahning bantukin thil a kal kho lo i a hlawh a tling kho ti lo. A rauh hlan ah zohchia in a nawl ngeihnak a tlak lai dingmi zong kha a hngalh cang. Cucaah a nawl ngeihnak a hmunh khawh nakhnga a hnu bik a ruah khawhmi le a thluak a chuah i a ngian a hman khawhmi cu sianginn on i hranhram in sianginn kaiter lawng kha a ruah khawhmi a si cang.\nNawl ngeihnak a laakmi le sianginn on cu zeidah aa pehtlai tiah a ruatmi zong nan um ko lai. Ruah phu si, ruat ko u. Nan mawh lo. Sianghngakchia sianginn an vun kai in siang cachim saya, sayama te le sianghngakchia an dihlak in sianginn chungah an um dih cang lai. Caan țha a si, a rem cang an ti hnuah an dihlak in an thah hna lai. Sianginn chungah amah lei țang hmai ai hupmi a minung pawl nih bomb an puah lai. Min Aung Hlaing minung hmai ai hupmi mibu nih meithal he sianginn chungah an luhhnawh hna lai i an kah thluahmah hna lai. Ramchung sianginn kip ah bomb puah, meithal kahnak le a bubu in mi thah lainawnnak an tuah lai.\nCucu nawl ngeihnak a latu ralhrang hruaitu Min Aung Hlaing le a kuttang minung pawl le amah leițang nih an tuah lai i ram mipi nih asiloah tlangcung hriam tlai nih an tuahmi a si. Sianginn saya/sayama te le sianghngakchia pawl a bubu in an thah hna tiah vawleipi theih in thawngthanhnak tuah ding kha ai timhmi cu a si. Mah hi ruangah hin pei nawl ngeihnak zong hi ka laaknak a si cu tiah lih in vawleipi kha hlen a timh rih hna lai.\nCu bantuk tiangtiang cun thil an tuah ngam taktak hnga maw tiah na ruah men ko lai. Nawl ngeihnak ai hruhpi cang i nawl ngeihnak lawng a kut cungah um peng seh law hmun peng seh ti a duhmi nih cun an tuah ngam lomi thil a um lo. An pathian ah an ruah hna i an biakmi hna phungki hmanh an duh duh in an tlaih hna i thong ah an thlak mei ko hna. An duh ah an hrem hna i an thah huar ko hna. Cu bantuk lungput le ruahnak a ngeimi nih ram mipi thahnawn hna kha cu zeite hmanh ah khin a rel lai lo.\nNawl ngeihnak a la cangmi nih a kut cungah nawl ngeihnak a hmunh peng nakding ahcun zeihmanh tuah ngam lomi dang a ngei lo. A tuah ngam bak lomi le a țih bakmi thil pakhat bel a um. Cucu nawl ngeihnak mipi kut ah pek țhan ding hi a ngamh lo bikmi le a țih bikmi cu a si.\nCucaah Min Aung Hlaing nih ngakchia le mino sianginn kai loin lam kam i an vaivuanh ding cu ka duh bak lo. Sianginn ka on lai i sianginn ka kaiter hna lai tiah sianginn on a timhmi hi dawtnak a ngeih tuk ruangah le fim cawnnak lei kha biapi tuk ah a chiah ruangah sianginn on a timhmi a si tiah ruat len hlah u. Thil pakhatkhat tuah a timhmi a um ruangah hlenthawinak in sianginn on a timhmi tu a si deuh.\nNawl ngeihnak ai hruhpimi ralhrang ralkap nih dawtnak, zaangfahnak le zawnruahnak timi lungput hrimhrim an ngei lo. A kut cungah nawl ngeihnak a um peng i a hmunh khawh nakding tu ah sianginn on a timhmi a si.\nKawl nih, “Țachiat khoh hnichiat piat” (တစ်ချက်ခုတ် နှစ်ချက်ပြတ်) an ti. Sihmanhsehlaw atu Min Aung Hlaing nih a ruahmi ah cun တစ်ချက်ခုတ် အချက်အများကြီးပြတ် timi hi a si. Thil voikhat tuah ah tampi tuah khawh kha ai timh bikmi cu a si.\nAtu ah ralhrang ralkap nih tangka hman ding an ngei ti lo. Cucaah sianginn a on i ram pumpi in sianginn an kai a si ahcun sianginn luhnak man ah tangka tampi an hmuh lai. Cun nifatin hmun kip le khua kip ah duhlonak a langhtermi sianginn kai lio mino vialte sianginn chungah an um dih cang lai. Cucaah lam cungah duhlonak a langhtermi sianghngakchia le mipi an um ti lai lo. Lam cungah duhlonak a langhtermi hna kha va țhencheu len le va tlaihkhih len le pakhat tete in va kah thah len kha an herh ti lai lo. Cucaah sianginn on i voikhat ah zeizong te kha dai put seh ti a duh. (တစ်ချက်ခုတ် အခုတ်အများကြီးပြတ်) dingin. Mibu kha țhek cia si hna seh ti a duh.\nSianginn chungah sianghngakchia le saya te kha mibu hmai hup pawl nih a bubu in an luhhnawh hna lai i an thah thluahmah cang hna lai. Cu tikah sianginn ka onpiak hna i țha tein sianginn a kai komi sianghngakchia kha tlangcung hriam tlai le mițhalo pawl nih a bubu in an thah hna. Ram ka dawt ruang le ramchung mino ka dawt tuk hna ruangah sianginn zong ka onpiak hna.\nSihmanhsehlaw tlangcung hriam tlai le ramchung misual pawl nih buainak an tuah peng. Sianginn ah bomb an puah, hmai ai hupmi mibu nih an luhhnawh hna i meithal in an kah hna, a bubu in thahnawnnak an tuah. Dawtnak in sianginn ka onpiak hna, asinain ralhrang nih caan țha ah i laak zau in sianghngakchia le saya te thahnawnnak ah an hman.\nCucaah ram a dai kho lo i nawl ngeihnak hi ka thlah kho lo. Ram a daih khawh nakhnga nawl ngeihnak cu keimah nih ka tlaih chung, ka hruai chung ko rih lai tiah ram pumpi theih dingin le vawleipi theih dingin lih thawng kha a thanh colh lai. Mah hihi Min Aung Hlaing nih a ruahmi le ai timh bikmi cu a si ko. Zeidang cu a tuah ngam dih. Mipi kut ah nawl ngeihnak vun pek țhan dingmi tu cu a țih tuk i a tuah ngam lo.\nKhah! Nu le pa hna, ralhrang ralkap nih an onmi sianginn ah na fanu na fapa kha sianginn kai seh ti a duhmi le a kaitermi na si ahcun a hnu i thil a can tikah a poi tuk e tiah thinhung le ngaihchia in um te hlah u. A hnu i ngaichih cu zeihmanh san a tlai ti lai lo.\nCDM a tuah duh lomi saya/sayama te zong na nunnak na dawt le nangmah le nangmah nai dawt ko ahcun fak piin khuaruat tungmang ko rih. Inn lawngah um peng i ei ih, ei ih nih a ka simh tuk cang na ti si le ralhrang ralkap nih an onmi sianginn ah cun va kai ko. Mipi a that cuahmah i a kut ah thisen ai nehmi ralhrang ralkap nih an onmi sianginn ah a kai i ca a chimmi na si ahcun nangmah zong na kut ah thisen ai nehmi na si ve. Cucaah thisen ai nehmi na kut in ca na chimh cuahmah lio hna ah nangmah hrimhrim kha thisen lakah rilh bul ko i na thih ding kha cu na duh lai ka zum lo.\nHmailei ah thil a cang kho dingmi kan hngalh chung ko nain kan tuah a si ahcun kan ton taktak tikah kan i ngaichih lo ding a biapi tuk. Ralhrang ralkap nih an onmi sianginn ah kan fale kan kaiter hna lo ding hi atu lio ah nu le pa kan rian nganpi a si.\nRalhrang hruaitu Min Aung Hlaing nih tuah dingmi dang a hngal ti lo. A zeilei paoh ah a lungdong cang. Cakei mei tlaih a lo cang i zei ti um awk a hngal ti lo. Ai ruahning bantukin thil a kal khawh ti lo ruangah zei ti khuaruah awk hngalh lo ah sianginn on a timhmi a si.\nCucaah a kut cungah nawl ngeihnak a hmunh peng khawh nakhnga sianginn on i sianginn a kaimi sianghngakchia kha a thahnawn dih hna lai. Cu tikah ram a buai chinchin lai i ram a dai lo tiah nawl ngeihnak tlaih peng ding kha a duhmi le ai timhmi cu a si.\nCucaah cun atu ah sianginn on a timhmi hi, “Dawtnak a ngeih tuk ruangah sianginn a on,” tiah ruat hrimhrim hlah u. Dawtnak a ngeih ruangah si loin a kut cungah nawl ngeihnak a hmunh khawh nakhnga sianginn on a timhmi tu a si.By-Salai K. Biak Lian Thawng


Korea ram Seoul khua ah dawhtak in hmuh a si thanmi muidawh Wutt Hmone Shwe Yi – LAICOMM\nKorea ram Seoul khua ah dawhtak in hmuh a si thanmi muidawh Wutt Hmone Shwe Yi\nKawlram lemcang thiam actess vial te lak ah mipi thinlung a la kho bik actress ah Wutt Hmone Shwe Yi zong a tel mi pakhat a si. Mipi nih dawtnak in Kit Kit tiah auh mi zong a si. Lemcang lei rian zong a thiam taktak mi a si caah mipi nih dawt khunmi a si. Cun amui sam zong a dawhtuk mi a si. Fashion lei zong ah nungak no pawl nih an i zoh chunngaimi lemcang thiam zong a si.\nKum 30 a si cang nain nungakno bantuk tein a dawh peng rih mi zong a si.Tu ni zong ah Kit Kit nih Korea ram Seoul khau ah dawhtak in le mipi thinlung a la khunmi a hmanthlak pawl cu a rak langhter. Kit Kit cu kum upat lei sang a panh cuahmah nain nikhat hnu nikhat a dawh chin lengmang ko.


Senator Dean Smith-Australia Parliament ah Vice President Henry Ṭhio kong an chim – Chin World News Evening\nSenator Dean Smith-Australia Parliament ah Vice President Henry Ṭhio kong an chim\nOctober 21, 2020 October 21, 2020 Salai Van Chin News\nAustralia Parliament Ah Vice President Pu Henry Van Thio kong An Chim. Australia Cozah cu Kawlram Democracy lamthluan a kal khawh nak ding caah abawmchan tu ram pakhat asi. Australia Cozah nih bawmh nak tampi a pek, abiapi in ramdeih nak, ngandam nak le fimcawn nak ding ah phaisa tampi bawmh nak a pek.\n2015 Kawl ram Election lio zong ah Australia Cozah ngiathlai tu palai pawl cu kawl ram hmun tam pi ah an rak thlah hna. Australia Parliament ah tlangcung mi asi mi Chin miphun khirfa asi mi nih Vice President an tuan cu Kawlram ah aum bal lo mi tuanbia thar asi.\n1947 Kawlram cozah kai hnu in Khrifa asi mi Chin miphun nih cozah lei rian tuan tu reng sang bik an hmuh nak hmasa bik zong asi , Chinmiphun vial te hna caah kan lawmh pi tuk hna tiah Australia Parliament ah 2015 Kawlram election lio ah palai an thlah mi Senator Dean Smith nih achim.\nMiphun dang mirang hmanh nih Vice President Pu Henry Van Thio kong hi Australia Parliament tiang an chim mi hi Chin miphun hna zong nih kan ruah ding le kan dirhkamh ding ah ka ruah ngai mi pakhat asi. Caṭialtu-Renny Ceu L Mang\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Mipi sinah adikmi thawngpang zamh hi kan i hmuitinhmi a si. Cun, thawngpang kan ṭialmi hi areltu mipi caah ṭhathnem santlaih, theihtlei ṭha siseh ti hi kan i hmuitin bikmi a si. Asinain, minung kan ti cu tlamtlinlonak tete zong a kho mi a si caah thawngpang kan ṭialmi kan palhnak a um cun theihter khawh peng kan si.\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ṭialmi kongah, pehtlaih a duhmi nih Salai J Vanduhthar Lahnin ah pehtlaih khawh peng kan si. Cun, kan ca a kan rel piaktu nan dihlak cungah kan ilawm. Upatnak he-Admin\nUK MP Baroness Cox “Chin State ah Mautam Mangṭam harnak a tlun lioah, UK Hluttaw ah Dr.Sasa nih bawmhnak ah a kan hal\nA poi taktak-Thantlang ah, Salai Victor Thang Tawlre ba a cinmi an fir piak dih


ZUALKO : Laimi Hna Nih Kan I Bochan Ngaingai Mi Pu Chan Hre Nih A Kan Liam Tak Ruangmang E – Onlinenungak\nKan Vawlei cung hi cu duh tlin lo nak ram a rak si taktak ko mu celh ding a si lo e. Kan laimi chungin bochan mi pawl nih a kan liam tak hi cu a poi hringhran ko. Tan tak mi chungkhar le khuami khrihfabu Bawipa tu nih hnemhram ko hna seh. Hakha, Thantlang nih kan i bochan mi kan pa a si mi Pu Chan Hre ( Nawl Cung Lian pa) Deputy Director (Rtd) nih January 22,2021( 1:30 am) ah mual a kan liam tak kan lung a ttha lo tuk hringhran ko e.\nThawngpang dang hi van bih chap hna usih >>>>>\nA Dongh Nak Bik Can I A Biachim Minih Mipi Mitthli A Tlak Ter Ai\nUS president Donald Trump nih cun US president pawl umnak Inn Rangpi cu anmah lei US caan ,january 20 zinglei nazi 8am ah a chuahtak cang. Kannih lei cun zan a si cang.\nTrump le a nupi cu ralkap nih an don hna i ralkap umnak hmunah thlahnak caan an hmang ta. US president thar ding Biden le a nupi zong biakam nak hmun ah an phan ve cang i, president sinak hlan a si hnuah biakam nak an nei ve lai.\nTrump nih cun Biden lomhluhnak caan ah ai tel lo nak ding kong cu a rak chimcia cang i, telpi loin Inn Rangpi a chuah tak cang. Ralkap umnak hmunah thlahnak an hman dih hnuah a umnak ding Florida an panh cang.\nInn Rangpi a chuahtak lio ah cun a mipi pawl nih kan in ngai tuk lai president” tiah an van ti cu Trump zong nih “Kum 4 chung US president tuan in Inn Rangpi ka luah khawh mi cu sunglawi ka ti tuk i a ropui lawlaw. American ram hrang ah ai zuamtu ka si bangin American mipi pawl kan dawt tuk hringhran hna i Pathian nih thluachuah inpe hna seh,Good Bye” tiah a thlah hna.\nCovid 19 zawtnak le kan hnu i buainak ruangah Biden cu president dang bantuk in hlunghlai ngai le ropui ngai in lakluh a si lailoh i, a cawngtu ralkap tampi lak ah lakluh a si lai. Culawng siloin biakam nak a neihhnu zong ah US president dang ti bantuk in khuapi chungah mipi kuttleih nak a nei lailoh i, US rakap thi cang mi thlanmual a veh hnuah Inn Rangpi a panh colh lai. Turih ah cun buainak thawngpang zeihmanh a um rih loh. ( RT )


CNA/CNF Upa Pawl Nan Tha A Thu Tuk Ralbawi Hmanh Na Ni Lo Lo Cu Ta – Chin World News Evening\nKeimah hi CNA ral bawi kasi selaw kan Chin ram hi hmai lei ah kawl ram in chauh tak i, ram a si bal lo mi, Isreal ram bantuk khi kan Chin ram cu ka ser ko lai. CNA /CNF ral bawi pawl ni cun kawl ralkap he political dialogue ngeih i CNF party kan dirh kho lai leh, Chin ministers kan tuan kho ve lai ti nak lawng in ramkhel rian an tuan, an timp nak a hnem tuk caah , Lian Luoi le Zo Bawi te pawl ram le miphun a dawt hua ha lo mi nih, a lak in Chin Misnisters a si diam ko cu.\nA tu hi kei mah CNA ral bawi kasi se law, We Are One In Chin tihi kaa le hawlh lawng in ka chimp lai lo. a hma sa ah Zomi Party u pa pawl khi tha tein, One in Chin ah ka va forh lai . Cu hnu ah an mah Zomi u pa pawl nih Zomi mio pawl kha a va forh than lai. Europe , USA , Australlia le Mizo ram ah CNA tang kaa lut nak caah company ngeih kho kan i zuam lai. Cu tin CNA /F min in company ngeih kho a ngah lo zawng ah kan Chin miphun min in kan ngeih kho kai zuam lai. A fawi bik in Restaurant, Car Workshop, Grocery ti te hna cu ngeih a fawi tuk.\nKan CNA ralkap a lut mi pawl hi ( Discipline ) tha a ngeih mi Standard Army ah ka ser lai. CNA camp cung ah Lai hawl main Langauge in cawn nak kha ka hloh lai i. CNA ralkap pawl ha English training ka pek lai i English hawl ka thiam ter dih lai. Cu tin tuah kho nak ah English Volunteer Saya, Saya mah tampi ka sawm lai. CNA ral kap chung ah zawng English a thiam mi a tam tuk ko hnga ka zump. Cu hnu ah kan CNA ralkap pawl hi Special Foods team, Sport team, music team ti a phun phun in managerment that tak tak in kan ser lai. CNA Nu le pa Rian tuan Cuan nak le , mechanic le Machinist driver a phun phun cawn nak, electrical wirring cawn nak. Computer a phun phun le nu caah paw cawm nak cawn nak a phun phun ka ser piak lai.\nRian a tiam mi nih ram dang ah rian a tuan kho nak hnga Ramdang Agency pawl he rian ka kan tuan ti rian kan kawl ti hna lai. Mah professional training cawn kho nak hnga a herh mi tilhri cawk kho nak caah CNA chung a um mi ralkap hna limit rian a tuan kho nak caah Subcontractor hna he kan ni kawm lai. Education lei ah a thiam mi pawl le, ca rial ai zuam mi caah education team kan ser piak lai leh education Sponsor kan kawl pek hna lai. Dr . SaSa te hna hen tha tein kan i kawmlai. Education a tiam mi pawl kha ral tuk a herk tuk lem lam lo. Hmai lei CNA upa le kan Chin ram caah ram dawt tu U pa tha a suak kho nak hnga kan i zuam lai. Cutin kan tuah tik ah miphun leh\nBiak nak hlei dan loin kan sersiam hna lai. A tiam mi, ai zuam mi, ai fim mi pawl cu , a tuah bang in u sa kan pek lai.\nCNA ralkap pawl pum rua fit leh, tha zang ngeih kho nak ding, rawl chuan lei Chief Cooks team lei training a cawn mi pawl nih, tha tein ai zuam piak lai. Chief Cooks a tiam hnu ah zawng ramdang japan, Korea , China , Malaysia hna ah rian tuan kho nak hnga rian Agency kan kawl piak lai . Facang leh Fungvai ei lawng in kan pum rua a that kho mi a si lo. Kan Chin ram ah a chuak mi ( Pumkin , Marrow , Cantaloupe, Cucumber , water melon, banana , avocado) te hna khi japan restuarant foods batuk a phun phun kan thuahser kho a cun kan pumrua caah , a tha tuk mi rawl a si. Mah hna pawl khi nan mah CNA ral kap pawl ni zawng CNA camp ah nan cin kho mi a si.\nSport lei zawng a tiam mi pawl kha Kawl ram Sport le India mizoram sport lein ai zuawm kho nak hnga Mizo cozah he tha tein rian hawi kawm ser leh, kan i zuam piak a hau.Kan ram ah , electric a that cang leh, thir hri pawl a tam cang a cun , Gun industry team kan ser lai. Nuclear zawng ser kan i zuam lai. Na zum khoblo men.\nCutiin hlei dan nak ngei loin CNA/F camp ah kan tuah kho a cun , CNA a leiin a chauk mi pawl nih, Mirang English hawl an tiam lai leh rian tuan tiam nak kha a liang lei mino pawl nih an hmu tik a cun, CNA ralkap luh an duh tuk ve cang lai leh, kan Chin Ralkap CNA cu an thawng tuk cang lai. Cu tin ral kap thawng taktak kan ngeih cang a cun a ho ni hman a kan ngamh ti lai lo. A kan nekbti lai lo.\nKawl ram Democracy that tak tak anser kho cang a cun. Kawl rakap bawi pawl chung tel leh Cozah Parliament ah ( Taizin Tar ) ministers pawl , ralkap bawi tam pi ai tel cang le , kawl ralkap kha an control kho cang ah cun , mi dang nak in a hma sa bik ah , Kawl Ram chungtel nakin chuah naknawl kan hal cawl lai. Cu tik an , kawl ni a kan duh zawng ah fawi te in, a kan kap kho ti lai lo leh, Chin ram cu Isreal ram bantuk in ram pakhat ah kan dirh cang lai. A si kho lo tihi an um lo. A sirih lo to lawng hi a um. Credit:Khoi Hngal


Kan Pu Donald Trump ṬheoṬheo Hi A Si Ko – Chin World News Evening\nDonald Trump nih thongtla angeithiam hna,Democrats thongtla pakhat a lungfim cikcek cang. US President Trump cu phunghrampi nih nawlngeihnak apek bangin tuzarh chungah minung zeimawzat thongthlak mi hna cu ngeithiamnak atuah hna i, phungning tein Trump nih angeih thiammi hna cu thong chungin luatnak an hmu.\nUS President Donald Trump nih angeihthiam hna chungah hin Illinois Governor tthing term hnih tiang rak thimmi cangmi Demcrats adirkamh taktak mi Rab Blagojevich zong aa tel. Cun Paul Pogure le company tangka ningcang loin ahmangmi Berkin Kerik le New York Police Chief hna etc hna zong an i tel hna.Anmah hi tangka ningcang loin lih le hrawkhrawl in an suaksaam ruangah thong rak thlakmi hna an si.\nUS Illinois Governo tthing Blagojevich hi democrat minung a si.Amah hi a liamcia kum 2009 Governor rian attuan lio ah ziknawh eihmuarnak ruangah sualpuh tthumthlak rak tuahmi asi.Cuticun kum 2011ah akonglam caihkhan dih a si hnu ah kum 14 chung thongthlak dingin biachahpiak mi asi.I, thongchung ah hin kum 8 chung a um manh.\nUS President Donald Trump nawlngeihnak in chuah asi hnu ah a umnak inn Chicago i, Ravenwood ah News Conference atuah. Cu lio ahcun Blagojevich nih Trump cungah lawmhnak achim.President Trump cu a thangtthat ngaingai. Atimi cu President Trump hi mi tumruh le tuar in khawhnak angeimi le holh a huam ngaingai mi asi.\nApeh tthan rih mi cu Asinain thinlung ttha taktak angeimi asi i, atuahmi thil hna nih hin phungning a onh lomi thil phungkalh nak hna cu ahmanmi in a sersiam khawh tiah a chim.US President Donald Trump hi harsatnak chumzam vialte atthawl dih tu asi.Lam tthing le zuamcawhnak hna cu sersiam remh dingin a raltthatnak hi thangtthat tlak taktak asi i, i thlennak tuah dingin biatak tein rian attuan cuahmah.\nCucaah minung tampi hna nih khenkham timh in an dohkalh lengmang.President Donald Trump cungah lunglawmh biachim dingmi hi thonghra renglo ka ngei.President Trump cungah hin ka lawmtuk hringhran i atu ahcun ka fanu le hna nih Pa an ngei tthan cang. Ahlan ahcun Democrats ka si i atu ahcun Trumpocrat ka si e tiah Illinois mipi amah a rak thimtu hna sin ah lawmhnak bia a chimh chih hna.


Mi Cheukhat Nih Fiangte In Hngalh Lomi ‘VANRAM’ Kong 4 - Ramleng Chinmi\nHomeThawngtthaMi Cheukhat Nih Fiangte In Hngalh Lomi ‘VANRAM’ Kong 4\nMi Cheukhat Nih Fiangte In Hngalh Lomi ‘VANRAM’ Kong 4\nDecember 27, 2018 Robertson Bawi Nun Thar Thawngttha 0\nVanram cu hi ‘universe’ (Pathian sermi thil vialte-van le vawlei) ah hin a um lo: ‘Universe’ timi cu kan umnak vawlei le a dang vawlei vialte le vankildeng ah a ummi arfi le Thlapa le Nika umnak vialte umnak le hmun hna hi an si. Mi tampi nih Pathian bawitthutdan hi a dang vawlei (planet) ah a um tiah an ruah tawn.\nAsiloah Pathian vanmi pawl umnak cu hmun pakhatkhat ‘galaxy’ (arfibu pawl umnak) ah a si lai an ti. Asinain, Bible nih Pathian umnak cu vawlei dang hmun a si a ti lo i, kan umnak vulei in khuaruahhar ai hlatnak vankildeng hrawnghrang ah khin vanram cu a um a ti fawn lo.\nBible nih Pathian umnak cu chimpit in a hlatnak hmun, minung nih van le vawlei tiah kan hngalhmi pinlei ram a si. Lamkaltu 2:33 ah Jesuh thih hnu thawh tthan van kainak le Pa orhlei ah a tthutnak kong kan hmuh. Eph. 4:10 ah ‘van vialte nakin a (Jesuh) sannak hmun ah a kai’ ti a si. Sam 113:4 zong ah ‘a (Jesuh) sunparnak cu van nakin a sang’ ti a si.\nPathian umnak cu ‘universe’ pinleipi/leengah a si ti a fiannak pakhat cu, Sertu a si caah a umnak hmun in hi van le vawlei vialte hi a ser i, a umnak cu sermi ah a si lo ti a fiang. “Ceunak um seh” a ti i, van le vawlei ceunak vialte hi vuk a hung um. Science nih hi vialte hi ‘bigbang’ in a hung ummi a si an ti. Cucu a dik lo, Pathian nih um seh a ti ruangah a hung ummi tu an si deuh.\nHi ‘universe’ tham cu zei he dah ai lawh ti ahcun minung nih bawm hmete kan ser bantuk hi a si. Kan caah cun hi ‘universe’ hi lianngan tuk hmanh seh Pathian caah cun bawm bantuk men a si. Bawm bantukin ka tahchunhmi Pathian kut chuak ‘universe’ ah hin ‘caan’ timi a hung um tthan. Caan zong hi sermi he ai tlaimi a si. Pathian tu cu ‘zungzal’ a si, zungzal nih hramthoknak a ngei lo, dihdonghnak zong a ngei lo.\nCu caah ‘vanram’ cu zungzal ah khin a um. Zungzal vanram in ‘um seh’ tiah a bia in a chim i, hi sermi vialte hi an hung um. Pathian nih a duh ahcun a sermi chungah hin a hung lut lai i, a chuak tthan ko lai. Caan leeng/pinlei ah khin vanram cu a um.\nVanram cu Jesuh Khrih ttum hlan taksa thih hnu thlarau umnak a si: Hika zawn ah hin elnak a chuak tawn. Mi cheukhat nih thih hnuah cun mah le mah i hngalhnak a tlau lai i, Jesuh ttum tik lawnglawng ah vanram ahcun na kal lai tiin an cawnpiak. Na rel-hngalhmi paoh na zumh a herh lem lo. Nain, thih tikah mah le mah i hngalhnak a um lai i, dengteo in na thlarau cu Pathian bawi tthutdan umnak ah a kal lai. Mah cu kei ka zumhmi a sinak aruang cu Paul nih 2Corin. 5:8 ah thih i a Bawipa sin um a duh deuhnak kong kha a chim.\nPaul nih thih hnuah mah le mah i hngalhnak um hlah sehlaw hi bantukin bia a chim lai lo. Harnak a ton lioah nuamte in Pathian sin um a ngaihnak le duhnak kong a chimnak a si. Thih hnuah mah le mah i hngalhnak a umnak aruang dang pakhat cu Biaphuan 6:9 ah martaar in a thimi thlarau hna nih an Bawipa cu vawlei ah va kal in an thisen caah teirulcham fial. Na taksa/lei nun na hngalh tthan khawh viar la tinak a si.\nA si ahcun zeiruangahdah Paul nih thawhtthannak a um hlan tiang a thimi zumtu hna cu an i hngilh a ti hnga, i hngilh cu mah le mah i hngalh a si maw? Bible mifim tampi nih an lehning ahcun hika zawn i ‘hngilh’ hi mah le mah i hngalh lo ti in an let lo. Jesuh a rat tikah a thimi zumtu takpum cu a tho tthan lai caah ai hngilh a tinak a si tiah an fianter.\nAsinain, a thimi zumtu thlarau van ah a ummi le thlaan ah phummi a taksa cu Jesuh a rat tikah an i peh tthan lai. A thar in kan taksa thawhter a si lai. Zumtu hna cu kan takpum zong hi zungzal in a thi kho taktak lo. Thih chim hlah, a ttha deuhmi taksa in thlenpiak kan si lai. Jesuh a rat tikah a thimi zumtu takpum cu thlaan chungin ai tthang lai i, a hung tho tthan lai caah ‘hngilh’ biafang a hmannak a si.\nA pathumnak cu, Jesuh a rat tikah vawlei hi kum 1000 chung zumtu he Jesuh nih a uk lai: Bible nih Jesuh a rat tikah thlenmi taksa a kan peek lai i, vanram ah a kan hruai tthan la a ti lo. Taksa thar in a kan thawhter lai i, van chum cungah khin a kan ton lai timi cu a um ( 1Thess. 4:15). Cu hnuah kum 1,000 chung vawlei uk dingin kan hung ttum tthan lai. Olive Tlaang in vawlei cu remdaihnak he uk a si lai.\nA donghnak bik ah, a hung um dingmi vawlei thar cu zungzal na umnak ding a si: Mi cheukhat nih dik lo ngai in an ruah tawnmi cu zungzal kan hmannak ding hmun cu atu i Pathian bawitthutdan umnak khi a si lai an ti. Bible nih a chimning tu cu ai dang. Jesuh vawlei ah a rat tthan i, kum 1,000 a uk hnuah hi kan umnak vawlei hi hrawh dih cikcek a si lai. Cu hnuah Pathian nih vawlei thar le van thar a ser lai i, cuka ahcun zungzal in kan um lai, ‘universe’ thar a kan serpiak lai.\nMah cucu a hramthok in a tinhmi a si. Kum 1,000 a dih bakin Satan chuah a si tthan lai nain Jesuh nih zungzal hell ah a thlaak lai. Cu hnuah atu kan umnak van le vawlei “universe’ hi hrawh dih a si hnuah Pathian kut in vawlei thar le van thar, zungzal in zungzal tiang, kan umnak ding hmun a hung chuak lai.\nCu vawlei thar le van thar ahcun Pathian bawitthutdan kha a hung um ve lai, Pathian cu minung hna umnak ah zungzal in a um ve cang lai. Zeizong vialte a tlamtlin dihnak hmun a si lai.\nNote: Zumhning i hrawmh hi a poi nak a um lo, mi hrawktu le buaitertu a si taktak lonak aruang cu kan relmi paoh le hngalhmi paoh kan zuum ballo. Ca reltu Pathian nih thlua in chuah seh.


May Ni 12 Kawl Ralhrang A Thi Mi An Tam Bangin Mipi Ralkap Pasaltha 11 Reng Lo Nih Ram Caah An Nun Nak A Liam Ve – Thawngpang Dik\nKap 2 thi le loh milu zat may ni 12 kan kawl ram pumpi kah doh nak ah a thi mi le tlaih tong mi milu zat kachin ram kulh kah doh nak ah kawl ralhrang 3 an thi mipi ralkap an him karenni ram kulh loikaw kah doh nak ah kawl ralhrang pakhat a thi mipi ralkap lei an him.\nYinmabin sagiang ram then kah doh nak ah mipi ralkap pakhat nih ram caah a nun nak a pek karenni le shan an I ramri nak kah doh nak ah kawl ralhrang 20 an thi I a nung in ralhrang 5 an tlaih chap hna mipi ralkap lei an him.\nSagiang ram then shwebo kah doh nak ah kawl ralhrang 20 an thi mipi ralkap lei an him bago ram then nattalin kah doh nak ah kawl ralhrang 4 an thi mipi ralkap lei an him maywa ram then myian kah doh nak ah kawl ralhrang 30 reng lo an thi mipi ralkap lei an him.\nSagiang ram then kingoo kah doh nak ah kawl ralhrang 5 an thi mipi ralkap lei an him shan ram kulh musen kah doh nak ah kawl ralhrang 9 an thi mipi ralkap lei in pasaltha 2 nih ram caah an nun nak an pek ve.\nSagiang ram then pale kah doh nak ah kawl ralhrang 20 an thi mipi ralkap lei in pasaltha pakhat nih ram caah a nun nak a pek ve sagiang ram then thitcho ti mi kah doh nak ah mipi humhim tu pasaltha 7 reng lo nih ram caah an nun nak an pek kawl ralhrang lei thi le loh theih asi rih lo may ni 12 ah kawl ram pumpi kah doh nak ah a thi mi milu cazin lak khawh mi hna an si.\nKawl ralhrang an zate fon in 112 an thi I ralhrang 5 a nung in an tlaih hna mipi ralkap lei in pasaltha 11 reng lo nih ram caah an nun nak an pek ve yangonkhitthit thawngzam nih nitin kawl ram pumpi kah doh nak ah kap hnih thih le loh milu a than ton mi may ni 12 ah a lak khawh mi hna an si.


WHO nih Trump a tih caah China nih a duh lo bik mi cu a tuah cang lai. Thawngpang dik thei a si cang lai hi\nVawlei cung mikip nih theih an duh tuk mi Coronavirus kong cu fiang tein thei a si cang lai. Tu ni World Health Assembly ah President nih UN health Agency dantat a timnak ruangh bik cu a hlawhtling cang. World Health Assembly an tuah lio a si i, mah Assembly tuah hlan ah China nih an ram chungah sibawi lei mithiam a hohman luh a siang lo. January le Febuary ah President Trump nih USA mi thiam pawl hna ka cu China ram chungah ka rak kuat lai tiah peng buh in China nih a duh nem mang lo. America ram hruaitu pawl nih Covid-19 kongah thil zeimawh an thei mi a um ruangah si lai mah bantuk in USA le China kar lakah buainak a chuak mi hi. Zeimawh thil pakhat khat a um lo ah cun mah bantuk in China Communist party virus hlethlainak an tuah duhnak ruangh i a um lai lo\nWorld Health Organisation (WHO) Member state pawl nih an mah duh ning bantuk in (independent investigation) hlethlainak tuah ding in an duh di. Draft resolution cu a zah lo tiin Adopted a si cang (Ca ttial sawh sawh mi si ti lo in a tak in tuah ding in). China nih mah zawtnak a dawng hnuah hlethlainak cu nan tuah te lai tiah a rak ti peng. Natein WHO zong nih atu ah tuah ding in rem a ti ve cang.\nNatein Xi Jiping nih Covid a dawng hnuah hlethlainak tuah kha a duh ning cu si, natein President Trump nih cun a duh nem mam lo. Ni 30 chungah WHO hi a rem tthan lo ah cun fund vialte ka dawngter dih lai tiah, WHO hi China uico (China puppet) tiin fakpi in a phom. Trump ah Ideas hi uar um tak tak, atu mah bantuk in Coronavirus ruangah vawlei a buai lio ah Coronavirus hramthawknak hlethlainak tuah lo ah cun Coronavirus a dih hnuah cun zeihman thawngpang a um ti lai lo ti kha thei caah mah bantuk in WHO zong si seh China zong fakpi a tler lengmang mi kha si. Credit-RTK\nBe the first to comment on "WHO nih Trump a tih caah China nih a duh lo bik mi cu a tuah cang lai. Thawngpang dik thei a si cang lai hi"


The Rock le a Chungkhar COVID-19 in an Dam Cang | THE CHIN EXPRESS\nThe Rock le a Chungkhar COVID-19 in an Dam Cang\n“The Rock” tiin zapi nih kan theihmi minta Dwayne Johnson (kum 48), a nupi Lauren (kum 35) le an fanu hniang 2 cu COVID-19 zawtnak an rak ngei ve nain an dam cang.\nTuni September 3 ah The Rock nih Instagram ah minute 11 a saumi video in an rak zawtnak kong cu a phuan.\n“COVID-19 cu hma nganpi tuar le inn chuah ton te hna he cun aa dang tuk,” tiah a chim. The Rock hi a ngakhciat lio ah a nulepa an sifak tuk i inn chuah an rak tong lengmang.\n“Ka fanu hniang 2; Jasmine, kum 4 le Tiana, kum 2 cu fak tukin an zaw lo. Zawt hmelchunhnak a simi hrom fah ti hrawng lawng an tuar. Kei le kan nu balte cu fak tuk in kan zaw,” ati.\nVanṭhat ah The Rock le a chungkhar cu zarh 3 chung an zawt hnu ah an dam cang. “Atu cu kan dam cang, mi kan chawn kho ti hna lo. COVID-19 kan pah khawh i kan ṭhawn deuh pinah kan ngandam chin,” tiah a chim.\n“Atu cu kan vanṭha tuk ti lawng hi kan chim khawhmi asi. Zaangfahnak a ngei lomi le a puarhrangmi mah virus ruang ahhin ka hawikom ṭhabik cheukhat cu an nulepa le an dawtmi an sung hna,” ati.\nThe Rock nih COVID-19 zawtnak an i ku ning a chim.\n“Kan i neihniam ngaimi kan hawikom chungkhar sin in COVID-19 zawtnak kan i ku. Kan dawt i kan zumhmi hna an si. Atu zong kan dawt i kan zumh peng rih ko hna. Anmah zong zawtnak an rak ngeih cu an lungkuai tuk hringhran. Khuazei in dah kan i ku ti an hngal lo. Kan chungkhar a kan chawnh cu an lungrawk tuk ve. Vanṭhat ah midang chawnh ti loin kan donghter khawh,” ati.\nMintapa nih cun pulrai aa thok cangka in amah he a chungkhar he an him khawhnak hnga asi khawh chungin aa zuamnak kong zong a chim.\n“Ka chungkhar, hawikom le ka dawtmi hna an ngandamnak kong ahhin cun khuaruahhar in aa ralringmi ka si. March thla ah lockdown an tuah thok in zaw lo ding tein kan i zuam i ralring tein kan um peng. Adang tein kan um. Rian zong ka ṭuan lo. Keimah cang cun ka ralring bak tiin ka ruah,” ati.\nThe Rock nih hawikom chungkhar he i lenkai hlan ah COVID-19 ngeih/lo i test hmasa ding bak si, ati.\n“Nan i lenkai hlan ah test ter hmasa hna uh. Zawtnak an ngeih ahcun, tong hna hlah uh. An ngeih lo si le i lengkai ko uh,” ati.


Kyaw Kyaw:Thihnak kong ah’Statement an chuah mi ka lung tling kho hrimhrim lo an ti cang – Lai Lungrawn Post\nKyaw Kyaw:Thihnak kong ah’Statement an chuah mi ka lung tling kho hrimhrim lo an ti cang\nJanuary 5, 2021 January 5, 2021 admin Hmuhning\nKyaw Kyaw thihnak he pehtlaih in Sangau, YLA lei nih “statement” an von chuahmi ka rel i ka lungtlinlonak le ka thinhunnak a zual chin. A ruang cu, Pathian nih a ser i, nunnak a pek vemi pakhat, human Right/ Nuhrin Covo zong ngei ve loin, tipi kuang ah hremhnak fakpi a tuar hnu ah a nunnak a dih i, “lungtur zawtnak” tiah a hremtu nih ca an tarpiak i an phummmi cu, ngaichia tak a si ko.\nhearth-attack in a thi tiah theihlo piin signboard an ttial.Ngaithiam hal chim lo, a lungtling lomi nan um ahcun post Mortem tuah kan ngamh an ti rih.YLA nih statement an chuahmi lila chungin sualphawt khawh an sinak a fiang tuk. Anmah ttialmi chungin a langmi cu\nBomb an puah le puahlo iphuang seh tiah an hrem. Mau pher in an tuk. “Interrogated” an tuah. Zeitluk fak indah an hrem/interrogate an tuah timi bel anmah nih an theih lai. An hremning a fak ko lai tiah ruah khawh a sinak cu, a nun-dam kong ah an lung a ttha lo caah, a umnak chungkhar cu va zoh dingin an fial hna. An hrem a fak deuh caah anmah lila zong an lung a ttha lo ti a fiang ko. Khuasik, a kih tak lio ah ti an pilter i, Nga an char ter. By force in ti an pilter tikah, cucu “hrem/tortured” a si.\nYLA cu, non-profits organization, social service agency an si caah, minung pumpak cungah kutthlak, hrem, interrogated le tortured nak nawl a ngeimi Bu/organization an si lo. Indian justice system zong ah a um lai lo. Cucaah, Kyaw Kyaw hi anmah nih an hrem, interrogated/ tortured hnu ah a thimi a si tikah, mau pher an tuk ruang maw? Ti an pilter ruang ah a nunnak a liammi a si kho tiah lunghrinh cio/ suspect cio a si caah, MLA nih kan palh ti hna sehlaw lung a dam deuh ding cu a si. Asnain\nkan palh an ti duh lo. Post mortem zong tuah lomi, a thihnak result zong aa fiang lomi, “heart-attack”tiah an ttialmi le a lungtlinglo nan um ahcun, “post mortem” tuah kan ngamh an timi ruat tikah, Post Mortem zong tuah hna sehlaw, Mizoram state Court tal ah hi kong hi zohfel dingin chungkhar le Pengtlang lei nih an tawlrel khawh ahcun a ttha tuk lai tiah ka ruah.Kyaw Kyaw hi Pathian nih a sermi minung pakhat a si ve bantuk in, Human Rights a ngei ve. Nihin ah aho theih lo, bawm chantu ngei loin, Tipi kuang ah hremhnak fakpi a tuar hnu ah a nunnak a liam tik ahhin, kei ka lung a ka suk ngaingai.Za Sang Cinzah.\nTrump hi:Biden nakin pei a rak hrokhrol deuh ko hi’A rak mak hi ta.


Croatia Vuanci Zung Nih Lentecelhtu Pawl Tha An Pek Hna Ning Cu Uar An Um Taktak | The Chin Express\nCroatia Vuanci Zung Nih Lentecelhtu Pawl Tha An Pek Hna Ning Cu Uar An Um Taktak\nJuly 13, 2018 Lai Lungrawn Ramdang Thawngpang, Sports 0\nKan hnulei Croatia le England semi-final an chuih i Croatia nih teinak an hmuh cu an ram mipi lawng si loin Prime minister le an president tiang nih an lawmhpi hna. An mah pumpak hrimhrim zong certual ah bawlung chuih an zoh ve.\nCroatia ram cu 1991 kum lawngin an mahte i uk khawhnak a ngeimi ram an si. An ram milu hi 4.28 million an si i England hi 55 million leng an si. An milu tah chunh ahcun tamtukin an i thlau.\nCroatia captain Luka Modric zong an chuih dih ah bia an hal i a chim mi cu: England nih cun Quarter-final kan chuih ahkhan an nih cu an ba tuk cang i semi-cu an chei ti lai lo tiah an kan ti.\nAsinain kan chuih taktak cu an kan tei hlei lo, chuih hlan in cun i neektuk awk a si lo. An tha a dih tuk cang an kan timi cu an palh cikcek ko. Semi-final te hna phanh cang hnu ahcun tha dih khawh a si ti lo, kan tha a tlung chinchin tiah puai dih hnu interview an tuahnak ah a chim.\nCun an ram presedent nu hrim nih a ttanpi tuk hna. An chuih dih hnu zongah pakhat cio in a kuh hna i thazaang a pek hna, a lawmhpi hna.\nCu lawng si loin an ram Prime minister le a vuanci vialte zong nih thapeknak ai ah tiin cabinet meeting an tuahnak ah an ram bawlung chuihnak angki an i hruk dih hna. Zeitluk in dah lente celhtu pawl an thazaang a tlun hnga.\nPresident nu nih a kuh hna lio video:\nCroatia cu an ram tuanbia ah Worldcup final an phanh a hmasabik a si. Kipzaan, July 15, 2018 11:00pm (Malaysia time) 9:30pm (Myanmar time) ah France he final a chuih ding an si.\nThaizaan hi Belgium le England suimilam 10:00pm (Malaysia time) ah pathumnak a cuh ding an si ve.\nChirhchan: India Today


Nudok Padok pawl caah Joe Biden nih tuah a tim mi a chim mi nih US a hninh bak ko\nTu lio thawngpang a linsa tuk mi pakhat a si ve cang. Joe Biden cu kan thei cia bantuk in nauhrawh a duh tu a si ruangah khrifa tampi nih a zumning kongah he tiah an soisel le thangchiat mi zong a si.\nAmah hi Biak inn a kal peng mi a si, natein Biak inn a kal peng mi nih mah bantuk in nauhrawh a duh mi nih mi tampi a lau ter ngai\nNinga ni/Friday ah America nih Friday marking Transgender Day of Remembrance, an hmang, VP kum 8 a rak tuang cang mi, 2020 ah elect tiah media hi he tiah an dirpi mi Joe Biden nih “rights for transgender and “gender-nonconforming” Americans” pawl caah he tiah rian ka tuan lai tiah biakam nak a tuah\n“Transgender Day of Remembrance Day ah hin a thi cang mi hna kha kan philh hna lo i kan upat ngai hna. Transgender & gender-nonconforming person pawl nih ni fatin an nunnak caah thil sunglawi tuk mi an hmuh lengmang kho nak ding caah he tiah rian kan tuan lai\nTransgender rights are human rights, hna hi upat ve ding an si, President of the United States caah office ah rian ka tuan thawk in, Transgender rights caah he tiah rian ka tuan cawlh lai. Ka administration nih nan bia le hla kan nih ngaipiak hna lai.\nNan nunnak caah lawng si lo in, nan covo nan hmuh thang khawhnak ding caah he tiah rian ka tawng lai i, nan covo an nih lak piak mi hna kha pek than nan si lai tiah Joe Biden nih a hcim\nJoe Biden an a administration ah a tel ding mi hna cu, Shawn Kelly, transgender woman, former Obama administration official a rak si tawn mi cu transition team ah tel a si.\nLGBTQ advocates & groups pawl nih cun, Trump administration nih transgender, armed forces tel a siang lo mi cu Joe Biden sin ah ca an kuat i, Trump nih a rak tuah mi kha canceled than ding in an nawl. Credit-RTK\nBe the first to comment on "Nudok Padok pawl caah Joe Biden nih tuah a tim mi a chim mi nih US a hninh bak ko"


NLD An Fit Chin Lengmang! Federal Democracy Le 2008 Phunghram Hrawh Ding! – Chin 11 News\nNLD An Fit Chin Lengmang! Federal Democracy Le 2008 Phunghram Hrawh Ding!\nHakha khuapi ihruainak mipi cozah… Mino thisen an luan cang hnu, ralkap uknak laknak in ni 31 hnu ceo ah NLD zong an lung fim. CRPH nih “Federal Democracy” ti le “2008 Phunghram Hrawh Ding” tiah an hun kan aupiak cang! Tlangmi hna caah cun nihin 3 March 2021 ni thawk lawng in CRPH cu dotla a hun si hnik cang tinak a si. Credit: Salai C Alexander\nThawngpang dang: Nizan ah Saya Tluang nih ca a rak ttialmi ka rel i Khua tampi a ka ruahter. CDM ah itel a duhmi tampi cu nifatin an pawcawmnak ruah ah an itel ngam lo. A cheu cu an rian sungh thai an ttih ruang ah an itel ngam lo. Miphun le ram dawtnak a ngei lomi caahcun a fawi bak lomi a si. Asinain Ram le miphun a daw taktakmi hna cu, an pawcawmnak an ruat lo. An rian sungh lai zong an ruat lo. An nunnak bak an thap ngam ko. Nihin tiang ah nunnak a chapmi minung 50 hlei an si cang.\nRam chung ah a ummi hawile hna, Israel 🇮🇱 mi hna, Egypt 🇪🇬 ram sal in an luat khawhnak ding caah, Egypt 🇪🇬 ah an ngeimi thilri le sinak vialte kaltak in, ttih a nung takmi rili sen tan an rak ithim bantuk in, Kawl Ralkap sal in kan luat khawhnak ding caahcun, sinak kaltak in CDM ah zumhnak he rethei ithim caan a si. CDM nih aa timhmi cu zungzal in Ralkap tei kha a si. CDM ah kan ipaih viar ahcun fawite in Ralkap cu kan tei ko lai. Ralkap kan tei ahcun, zungzal freedom kan hmuh lai pinah, tulio Kan rian nakin a ttha deuhmi rian tampi ttuan awk kan ngei te lai.\n“CRPH hi kan zum hna lo. 2008 phunghrampi remh an duh lo. Dr Sasa cu UN 🇺🇳 kalning aa fiang rua lo” tbk in thiamco icuh caan a si lo. Israel 🇮🇱 warrior nih an tei khawh lomi Goliat cu, raltuk experience a ngei lomi David nih a tei bantuk in, Dr Sasa hi Pathian nih a hman ahcun, experience ngei tampi nakin rian a tuan kho deuh te lai. Cucaah, thlacam in bawm ko hna usih!\nMin Aung Hliang nih Aana a ting nak, a ruang cu, 2008 phunghrampi remh khawh ding a si cang caah, cucu a ttih i, hruh-hrulh-hram-hram in aana a lakmi a si. Cucaah, CRPH kan ngeih hi Ralkap teinak caah a thabik mechanism a si i, kan tei khawh ahcun, 2008 phunghrampi cu a mui hmuh awk hmanh a um te lai lo. Cucaah, lunghrinh awk a si lo. Credit: Zasang Cinzah


CDF-Thantlang nih Kawl Ralkap 17 an thah hna | THE CHIN EXPRESS\nCDF-Thantlang nih Kawl Ralkap 17 an thah hna\nCDF-Thantlang nih, “Khuahring Tlang ah Kawl Ralkap bawi pakhat telh in 17 kan thah hna,” tiah tunai ah thawng a thanh.\n“Thantlang peng, Khuahring Tlang hmun kip ah June 8 thokin ralhrang SAC nih ralkap tampi a thlah hna caah tuni June 10 zingka 10am hrawngah CDF-Thantlang he kan i kap. Kan ral a simi ralkap bawi buci pakhat telh in 17 an thi.\n“CDF-Thantlang lei cu hliam tongmi le a thimi kan um lo,” ati.\nCun, CDF an himnak hnga “CDF nih phungning tein thawng kan thanh hlan ahcun media pawl nih kahdohnak thawngpang thanh lo dingin kan in nawl hna,” ati.\nChin state thawngpang bultan\nHakha ah tlaihmi minung 61 an luat cang\nJune 5 ah Hakha ah uknak firtu ralkap cozah nih a tlaihmi minung 61 cu nizaan June 9 ah a thlah cang hna. A tlaihmi hna cu nu 35 le pa 26 an si.\nJune 5 ah Hakhathar um inn pakhat pawngah bomb a puak i Hakha mino 3 an nunnak liam. Aho puahmi si cu fiangin hngalh asi lo nain “CDF hi mipi nih huat hna seh tiin ralkap nih an puahmi si lai” tiah zumh asi.\nPaletwa ah sianginn an khar ṭhan\nPaletwa High School – Hmanthlak: Chin World\nPaletwa ah COVID-19 zawtnak a karh caah high school pawl an khar ṭhan hna, tiah Chin World nih a thanh.\n“Chin state ah June 1 in sianginn an on hna i siangngakchia tambik an kainak Paletwa peng cu COVID-19 mizaw 10 leng an hmuh hna caah tuni in sianginn an khar ṭhan hna,” ati.


Chinram Kulh CDF Mindat Pasal Tha Hna Thawngpang Theih Nuam — Salai Ephraim Thawngpang\nCDF-Mindat nih palek 6 le SAC ralkap 2 an thah hna, CDF pasaltha pakhat nunnak a liam.Chin Ramkulh, thlanglei Laitlang Mindat khuapi chung ah CDF pasal tha hna nih SAC ralkap minung pahnih le palek minung 6 an thah hna i, CDF pasal tha lei in minung pakhat a nunnak a liam.\n2021 September 19 zing suimilaam 11:00 hrawng ah CDF nih palek pawl umnak ah an va fuh hna i, atu bantuk in an kah hna hi a si. Cun, CDF pasal tha hna lei in a nunnak a liam mi hi, raltuknak hmun ah kal an i thawh lio ah SAC lei he ruah lo pi in an i tong i kahdohnak a chuak. Kaphnih kahdohnak a chuah hnu ah a nunnak a liam hi a si tiah kan theih.\nRelchap: Thantlang chuah tak dih uh tiah nawlpek ngaingai a um lo. Thantlang khuapi chung kahdohnak a chuah hnu khuami a tam deuh cu an zaam i a taang mi khua hngak khuami hna zong ni 3 chung ah zaam dih ding tu in Thantlang CDF lei nih CNA nawl an hal mi tu a si tiah kan theih.Hi kong he pehtlai in Thantlang khuami upa pakhat nih, “A biahram ngai hi cu chuah tak dih uh ti cu a si lem lo. Nizaan ruak fim khawh khan khuami a taang mi pastor le khuami hna zong meeting kan thu i, khuachung ah voi hnih an i kap cang le hliam a tuar mi 20 hrawng an si in khan CNA lei kan chimh hna.\nKhuachung ah kah ti lo ding siseh tiah CNF upa kan chimh dih hna. Anmah lei zong nih an kan cohlan. A zaammi zong rak kir dih hna seh an kan ti. Ni 10 hmanh a rau lo, September 18 ah an i kap than. Hi kahnak ah kan Pastor pakhat zong a nunnak a liam. Kahdohnak a chuah than tik ah CDF lei kan chawnh hna. CDF nih an kan leh mi cu, “Asi, atu thil sining kan zoh tik ah an dirhmun hi a dik lo. I kah rih ding dirhmun a si tik ah khuami zong kan in thloh ngam ti hna lo, nan duh cun chuak cang ko uh,” an kan ti. Hi an chimmi hi speaker on in kan dihlak in kan ngaih,” tiah a chim.\nCun, “Thantlang CDF lei nih CNA sin ah khuami dihlak nih ni 3 chung ah chuah khawh dih ding in caan kan in halpiak hna lai an kan ti. CNA lei nih chuak dih uh ni 3 chung ah kan i kap la tiah nawl an kan chuah hnawh mi zong a si lo. Thil sining le an dirhmun kan vun zoh tik ah, ngol ding a si lo ca ah kanmah zong nih ni 3 chung ah chuak dih ding in kan i timhnak hi a si. Mizapi sin ahcun nawl an chuah tiin a leeng ko lai,” tiah a cunglei khua upa nih a chimchap.\nCredit:The Hakha Post\nTagged Chinram Kulh CDF Mindat Pasal Tha Hna Thawngpang Theih Nuam\nTuzan Hakha Khuapi Cu A Thir In A Kan Thirh Ko →\n← A Poi Kho Taktak Chin Ralzaam Farkawn Phanmi Minung Pahra Hna Sin Ah Pulrai Hmuh


Laimi Phun Ka Si A Timi Falam, Hakha Le Thantlang Nih Hi Ca Nan Rel Ahcun Laimi Kan Si Nan I Ti Ngam Ti Lai Lo – Chin World News Evening\nFalam, Hakha le Thantlang peng chung i anmah le anmah Lai miphun kan si aa timi hna nihcun ZO kan si ti cu an duh hrim hrim lo. Zeicahtiah kan mah 1. Zophei, 2. LAUTU, 3. MIRAM, 4. ZOTUNG le 5. SENTHANG, ramchung i a ummi pawl hi ZO an kan ti. Annih pawl an ruahnak ahcun hi ZO an kan ti mi vialte hi cu nunphung le fimnak a ngei lomi (uncultured and uncivillized) tiah an kan ruah. Cucaah annih an ruahnak ahcun anmah tluk le anmah bantukin nunphun le fimnak a ngei lomi an si ti sullam ngei in an thlanglei deuh i a um mi kanmah pawl cu ZO an kan ti tawn.\n(ZO History by Dr. Vumson, P.2.) Cun F.K Lehman nih a tialmi The Structure of Chin Society timi cauk p.3 nak ahcun Zo timi biafang cu thil um tuning zeihmanh a hngal lomi (unsophisticated) tinak caah Lai kan si aa timi hna nih an hman mi biafang a si a ti ve. Hi a cunglei bia he aa tlai in Hakha kan rak um lioah Zo lung awng lo, Ai thi luang lo tiah Hakha nih an ti tawn tiah Pi. …Nu Thai..(Ni Bu nu) nih a rak ka chimhmi he khan aa kheng ngaingai.\nSihmanhsehlaw, Tuluk ram i Tang pennak an palai (diplomat) pakhat a simi Fanch’o nihcun Chindwin nelrawn ah Pennak pakhat a um i an bawile pawl cu ZO an ti hna tiah A.D. 862 ah a rak chim. The Manshu; Book of Southern Babarians, Cun Kawlram chung i missionary a phan hmasa bikmi R.C.M. Father Sangermo nih 1783 A.D. ahkhan A Description of the Burmese Empire, Rome, Parbury, Allen and Co. MDCCCXXX11 cauk chungah JO miphun an um tiah a rak tial ve.\nTidim peng Buanman khua mi Capt. Khup Za Thang nih Genealogy of Zo (Chin) Race of Burma, Rangoon, 1974 ahcun a hlan ahhin ZO timi pa pakhat a rak um i amah tefa pawl cu nihin i ZO (CHIN) pawl hi kan si i, cu pa ZO a chan incun atu tiang ahhin chan (generation) 27 a si cang tiah a tial ve. Hi a cunglei bia vialte kan ruah tikah Falam, Hakha, Thantlang i Lai miphun kan si aa ti mi hna nih ZO timi biafang cu nautatnak le zeirellonak in hmang hmanh hna sehlaw hmaihngal ngaiin ZO kan si aa ti mi kan LAIMI a siloah CHIN MIPHUN vialte cu ZOMI kan si dih ko an ti. Cucaah hlan deuh lio i kan mifim le pupa hna nih CHIN MIPHUN (LAI miphun) vialte Baptist Biaknak hawikomhnak Bu cu, ZO lawngte kan si dih ko ti an hngalh caah Zomi Baptist convention tiah an ti i atu tiang zongah cu min cu an hmang rih ko.\nCucaah kan fanau vialte hna ZO kan si hi nan ning zak hlah seh. Mi nih ZO an in ti hna zong ah i fahsak hlah u. Hi ZO timi biafang he aa tlaiin-Leitak Tial Khar a farnu NI KAI nih hla pakhat a rak phuah i: Kan pu Tin Thang a lian e, Sunthla bawi ngai kan semnak, Zo le Miram kan ti hna kaw, Hodah kan ngai Mang Thlia hniar..a rak ti. Cun Surkhua bawi Van Kio a farnu pakhat..nih :Zopa ti tawn hlah law, khuachak Hakha zong nih, Kanmah dang ah Cerlian Ni Kung to Mang Thian Hlun, Kan lai ngeih cia sia bung ei..a rak ti ve. Cun LAUTU bawi an vahla ah: Zorim e nam ti hlah u law Hakha Thantlang rual aw, A cuai in thlai sehlaw Zo bawi kan khing rit cem lai dah e.. an ti ve.\nHi a cunglei i hlan lio kan pipu pawl an hla ka tialmi hi porhlawtnak le ruamkainak caah ka tial mi a si lo. Ka chim duhnak cu ZO si hi zahpi awk a si lo i huat awk zong a si lo ti tu a si deuh. A ngaingai cu ZO kan si zongah LAI kan si zongah minung cio kan si ko i kan i tluk dih ko ka tinak a si. Hlan lio chanah ZO kan bawi le a si ve mi VUANGTU bawi zong Pathian nih thlua a chuah tik hna ahcun kan Lairam bawi vialte lakah an sakhua-rawlrel a ngan bik mi an si ko. An hla hmanh ah: Kan phun e thlen thiam sehlaw Cinrung hlum Nang bawi he’n, Tlang hra thuat ah sal sawmnga renh cin, Ciatlung kan i siang hnga lo.. an rak ti.\nCun Vuangtu bawi Tial Hlei ca i Hakha bawi fanu an rak hal lio ah, Hakha bawi hmanh nih: Mang zong nan lung tla lo e, Ka dawt khun thlang dim cu, Hngal thiam hlah hna Thlang vairang bawihawi Ciatlung kan i thim lo maw… tiah Vuangtu bawi cu hla an phuah hna. Cucaah ZO kan si zongah minung, LAI kan si zongah minung cio kan si ko i kan herhmi cu kan biakmi vancung Pathian thluachuahnak lawng a si ko. Pathian thluachuah kan hmuh le hmuh lo tu hi biapi a si. Pathian thluachuah kan hmuh khawh nak hnga amah Pathian tih bu tu in nung kho zungzal ding in i zuam chin usih law i ralring peng ko u sih.\nCredit: Chinland. B


Nuam Lai Hih : Pyinkhonegyi Khua Ah Benjamin Sum Cu Sunglawi Taktak Donnak An Tuah Lai – FIAKFAIROCK\nNuam Lai Hih : Pyinkhonegyi Khua Ah Benjamin Sum Cu Sunglawi Taktak Donnak An Tuah Lai\nMyanmar Idol 4 Season ah Runner Up ngahtu Benjamin Sum cu Sunghno a Nu chuahkehnak le a ṭhanlianhnak Kalaymyo peng Pyinkhonegyi khua i a fans pawl nih sunglawi taktak in donnak an nei lai tiah kan theih.Hi an don ningcang ding program hi PART ONE le PART TWO tiin a um lai i, PART ONE ahcun biaknak lei tuahning bantukin thlacamnak le Pathian bia he thazaang peknak ngeih a si lai. PART TWO ahcun atutan MMID Season 4 zuamnak i a sakmi hla pawl kha Sound Track he Benjamin Sum nih a sak t’han hna lai.\nDon tik ding ni le caan cu: January 7, 2020 (Tuesday), zing lei suimilam 8:00am ah program thawk kho dingin timtuah nak neih cuahmah a si. January 5 khi cu MMID winner Esther DCS sawmnak in Halkha City a kal ve lai zumh a si. Cu caah January 6 hrawng ah Kalay kabaw a rak kir kho lai.Benjamin Sum cu Chin mizapi thinlung a ciahneh ngaingaitu a si. Hlasak, aw-tuah le umtu cawlcangh a thiam dihmi Pahrang ngei le Chin miphun mint’hattertu Chin Star pakhat a si. Cucaah hi Ca a reltu vialte nih atutan donnak Concert hi rak kan telpi cio u tiah kan in sawm.Chin Popular News & Chinland Today Media\nKa Hla Nih Taylor Le A Nu A Ttah Ter Bak Ko Hna\nSelena Gomez le Taylor Swift hi a kawm ngeihtuk mi an si timi hi cu music lei i, a duh mi hna nih cun kan theih dih cio ko hna lai dah. an pahnih hin hawikawm ttha long hmanh silo in, unau bantukin a kawm mi an si .Selena Gomez hi a tu naiah khan Single thar pa hnih he arak kir mi asi i, a hla hna zong nih hin mipi thinlung alaktuk i, chim le rel zong a hlawh ngaingai ti si.\n“Lose You To love Me” le “Look At Her Now” hi hla tthatuk mi le ngaih nuamtuk mi asi i, a hawikawm nu Taylor Swift zong nih arak feeling pituk ko tiin Selena Gomez nih cun achim .UK.s KiSS FM interview nakah cun, Selena nih hin, Taylor Swift umnak inn akal lio ah cun,a hla cu Taylor Swift le anu nih an ngaih ve i, an ttap ko tiin a chim .”Lose You To Love Me” ti le Look At Her Now video kha ka chuah i Taylor Swift le anu cu an ttah caah khakha ka philh kho bal lo tiin achim ti si.\nSelena Gomez nih hin a hla in Taylor le anu a ttah ter mi hna cu, ka lung zong a nuamlotuk ngaingai ko tiah a chim i, Taylor he hin caan sautuk kani kawm cang i, kan kalnak lamtluan zongah harnak a phunphun kan rak tawng bal cang tiin a chim . Selena Gomez nih hin harnak aphunphun a tawn hnu in, era thar ah akai i, Taylor Swift zong nih a lawmhpinak bia arak chim len cangmi kha asi.


Myanmar Archives | Faiceu News\nCawn Nikhatni ahkhan Shan Ramkulh ah biaceih zung pakhat nih taang 10 aa kai liomi siangngakchia nute an tlaihhrem i an thah ruangah pa pahnih cu thihdaan an pek hna tiah palik bawi pakhat sinin [Rel Chap]\nSeptember 12, 2018 Salai Robert Ngun Sang 0\nSeptember 8, 2018 chun laiah ihnak khaan chungah a thih hnuah hmuhmi Elizabeth Sui Dang (Sui Dawt) i a ruak cu Myanmar ah tlunpi a si cang tiah theih a si. Nihin zaanlei sml 7: [Rel Chap]\nLainawn Sual In Myanmar Pa Thihdan Pek A Tong Kho Men\nSeptember 7, 2018 Salai Robert Ngun Sang 0\nMyanmar rammi pa, kum 28 cu lainawn sual in tlaih a si i nizaan ahkhan Biaceih Zung ah tazacuai a si tiah theih a si. Hi Myanmar pa, a min Sai Min cu naite ahkhan [Rel Chap]\nMalaysia: Immigration Zung Nih Ramdangmi 150 Leng An Tlaih Hna\nJuly 30, 2018 Salai Robert Ngun Sang 0\nMalaysia Immigration Zung nih phungninglo ramdangmi tlaihkhihnak cu Taman Subang Mas, Subang Jaya ah an tuah i minung 150 leng an tlaih hna tiah theih a si. Hi tlaihkhihnak cu Hmatpungtin Chuahsernak Zung he fonh [Rel Chap]\nMalaysia Ah Buddhist Chungkhar Dong Khat Khrihfa Ah An Lut\nMalaysia ah ralzaam dirhmun in khua a sa ve mi Rakhine lei in Buddhist chungkhar dong 1 cu Buddha biaknak chuahtaak in Khrihfa biaknak ah an lut tiah theih a si. July 22, Zarhpini ahkhan [Rel Chap]\nBiatak tein minung covo kong a aupitu Myanmar Catholic lubik Cardinal Charles Bo cu Australia ram ah June 9 ah a phan i atu hi Sydney ah a caam liopi a si. Melbourne le Perth [Rel Chap]\n2018 Titoih Puai Ah A Thimi Le Aa Hliammi Cazin\nApril 18, 2018 mark 0\nTu kum 2018 zongah kawl titoih puai cu hlunghlai ngaiin tuah cio a si. Kum dang zongah hi titoih puai ruangah a thi mi le aa hliam mi tamtuk tawn . Tu kum chung zongah [Rel Chap]\nThangtthat Lo Awk ATlaktuk Mi Nungak Nute Tuahsernak\nApril 11, 2018 mark 0\nNizan ah YBS -89 bus cungah nungak note pakhat nih damlo buin thlanzahnak-zahphek a zuarmi putar pakhat cu kapu na thlanzahnak cu zeizat in dah na zuar tiah a hal, Putar nih aw ka fanu [Rel Chap]\nSungai Puyu, Butterworth, Malaysia ah Myanmar pa pakhat cu an umnak inn chungah a nupi nih a thih hnuah a ruak in a hmuh tiah theih a si. A nupi nih a vapa ruak a [Rel Chap]\nAho Ti Theih Lomi Pa Ruak Pakhat An Char\nApril 4, 2018 mark 0\nHarsat ruang i pawcawmnak ah tiin khua dang ah kan kal tik ah, a tu bantuk thil ton hi cu hringtu nu le pa caah zeitluk in dah lung a hei fah hnga mu. Bann [Rel Chap]


Pathian cu pakhat bak a si i Pa Pathian, Fapa Pathian le Thiang Thlarau tiah pum pathum in an um — Salai Ephraim Thawngpang\nPathian cu pakhat bak a si i Pa Pathian, Fapa Pathian le Thiang Thlarau tiah pum pathum in an um\n1. PATHIAN KONG (Theology Proper, Doctrine of God)\nPathian cu pakhat bak a si i Pa Pathian, Fapa Pathian le Thiang Thlarau tiah pum pathum in an um. Cucu Pathian khuaruahhar a si nak a si i zeihehmanh tahchunh khawh a si lo. Zumh top ding a si. Minung nih Fapa le Thiang Thlarau a dang veve in an hmuh hna, Stephen zong nih Pa le Fapa zong a dang veve in a hmuh hna caah vancung kan kai tikah Pa, Fapa, Thiang Thlarau a pathum bakin adang cio in kan hmuh ve hna lai. Pathian ah minung pathum an um ti ttung i pakhat lawng vancung ah kan hmuh lai atimi hna cu trinity hrawtlo, oneness hrawtlo an si.\nThumkomh Pathian pakhat nihhin min ai sak lo, given name a ngei lo. Cucaah a sinak eg. Bawipa, Pathian tiin khawh a si. Jehovah ti cu YHWH in an ser chomi biafang a si i “Bawipa” tinak a si caah Pathian nih ai sakmi min tu si loin Bawi a sinak min tu kha a si.\nPathian kan theih khawhnak cu (a) pathian cu ai phuangmi a si. Ai phuan caah kan theih khawh. Aw, vanmi, minuing, saram, sermi thil le a fapa in minung sinah ai phuang. Atu ahcun Baibal in ai phuan cang caah Pathian bia cu Baibal lawnglawng in theih khawh a si cang. Baibal in kan theih lomi aw le larnak in kan theihmi cu Pathian bia a si le si lo a fiang lo. Zumh ngam ding an si lo. (b) Minung nih Pathian kan theih khawhnak cu Pathian nih minung cu Pathian thei kho dingin a kan ser caah a si. Vok cu pathian thei kho ding in Pathian nih a ser lo caah Pathian kong va chim hmanh law a thei kho lai lo.\n2. BAIBAL KONG (Bibliology, Doctrine of the Bible)\nBaibal ah minung bia, Pathian bia, vanmi bia, saram bia, Sehtan bia le khawchia bia hna an um. Cuvialte hna nih direct in an rak chimmi bia hna cu Pathian Thiang Thlarau nih hruaimi hna nih an ttial tthan tiklah Indirect speech, zumtu hna sinin a chuahmi bia ah ai cang. Cun Thlarau hruai mi hna nih an rak ttialmi original Baibal i a ummi biafang vialte Pathian nih a thaw a chuah hnawh. Cutikah Baibal bia vialte a nung, hmual a ngei, ai rawk kho ti lomi biatak ah ai cang. Atu i an lehmi Baibal hi cu an palhmi tete a um len caah, an i lehpalhmi biafang kha Pathian thawchuah hnawhmi ah ai tel lo. Asinain atlangpi cun a lehmi hi ahman ngawt caah ahmanmi biafang pohpoh kha Pathian thawchuah hnawhmi an si.\nPathian nih minung hna nih kan herhmi bia vialte cu ai phuang dih cang i Baibal ah a khumh ter dih cang hna caah prophet le vanmi zong minung hna sin i bia chimtu ding ah a hman ti hna lo caah Pathian nih Baibal chap nak nawl a kan pe ti lo. Cucaah tuchan i a ummi biaphuan vialte cu zumh ngam ding an si ti lo. Pathian nih a fialmi hna biaphuan cu siselaw Baibal ah chap khawh a si rih hnga.\n3. MINUNG KONG (Antropology, Doctrine of Man)\nPa Pathian nih Jesuh le Thiang Thlarau cu, “Ra uh! kanmah he ai lo in minung kan ser hna lai” tiah a ti i mipa cu a thlarau an ser lo, anmah he ai lo in a takpum an ser caah minung kan tak pum cu Pathian takpum he ai lo (Physical likeness) in ser a rak si. Minung nih kan ngeihmi “soul” hi thinlung tiah kan lehmi hi kan palh. Soul cu thlarau a si i Baibal hmun tampi ah “spirit” timi zaka ah a hman nak kan hmuh. Cucaah minung ni body, soul le spirit kan ngeih le minung nih body le( soul timi zaka ah spirit hmang in) soul lawng kan ngeih hi theih fian khawh a si lo. Dichotomous view maw a hman deuh, trichotomous view timi hi theih khawh ding a si lo. Pathian nih a kan ser ning hi theihfian khawh thlu a si lo.\n4. SUALNAK (Hamartiology, Doctrine of Sin)\nMinung cu a ttha kho, a sual kho sinak ngei in Pathian nih a kan ser. Cucaah a sual kho kan si i sual lo zong in um khawh kan si. Cucaah Pathain nih Adam cu sual lo ding in a chimh i midang zong sualnak tuah lo ding in a kan cawnpiak. Asinain minung nih thingthei an ei. Thingthei an ei hi minung sual hramthawknak a si lo. Thingthei an ei hlan ah sualnak an tuah cang. (a) Eve nih Pathian nih a tongh zong tong hlah uh a kan ti tiah thingthei an ei hlan ah lih a chim cang. (b) Thingthei an ei hlan ah Adam nih Pathian bia nakin a nupi bia a zumh deuh cang i a sual cang. (c) Eve nih thingthei a ei hlan ah Pathian bia nakin Sehtan bia a zumh deuh i sualnak a tuah cang. Thingthei an ei hlan in sualnak tuah khawhnak (ability) an ngeih cang caah thingthei an eimi a si.\nAsinain thingthei an eimi sualnak lawnglawng nih taksa thihnak le thlarau lei thihnak cu a chuahpi. Thingthei a eimi hna nu/pa hna ca lawngah si loin thingthei an ei nak tlaipar vialte cu an fale vialte nih kan zun dih. Cucaah Adam sualnak ai hrawmmi an si i kan kokek sinak in misual kan si. Cu mi sual kan si cu Pathian hmuhning lawngah a si. Kanmah nih kan tuahmi sualnak vialte hi Adam nih thingthei a ei ruangah, Adam fa kan si ruangah a si lo. Adam zong misual nih an hrimmi a si lo nain sualnak a tuah khawh ko caah minung vialte nih sual tuah khawhnak power kan ngei dih i cu a sual khomi sinak kan ngeihmi hmang cun sualnak cu kan tuahmi a si. Adam tefa lawng nih sualnak hi tuah khawh si selaw saram nih sualnak an tuah hnga lo. Cucaah sualnak na tuahmi cu Adam nih thingthei a ei ruangah a si lo i nangmah duhthimnak in na tuahmi a si caah sual ngeihchihnak le ngeihthaimnak na hal lengmang a herh.\n5. VANMI KONG (Angelology, Doctrine of Angels)\nVanmi zong a sual kho a ttha kho sinak sining ngei in sermi an si ve. Lucifer le a hawile cu sualnak an tuah, a tuah lomi vanmi thiang tampi an um ve. Kha vanmi sual pawl vialte kha khawchia ah an i cang. Cawnpiaknak hman lo an karh ter, mi thinlung, taklsa le thlarau nun hrawh an i zuam.\n6. JESUH KONG (Christology, Doctrine of Christ)\nJesuh cu 100% Pathian a si i 100% minung a si. Jesuh cu Pa Pathian a si lo. Jesuh cu Thiang Thlarau a si lo. Fapa Pathian i a min lawng a si. Pa le Fapa le Thiang Thlarau min cu Jesuh a si lo. (A tawinak in ka ttial)\n7. THIANG THLARAU KONG (Pneumatology, Doctrine of Holy Spirit)\nThiang Thlarau cu pum dangte a ngeimi Pathian a si nain minung sinak hrawn in vawlei ah a rat lo caah minung min an sak lo. Pentecost ni hlan ah van zongah a rak um cang i vawlei zongah a rak um cang. Asinain Petecost ni hnu lawnglawng in Jesuh zumtu hna cu laksawng ah peek an si i zumtu hna chungah khua a sa. Zeidah a tuah? Biatak ah lam a hruai hna. Zumtu hna thei a tlai ter hna (Gal.: 5: 22). Zumtu hna rianttuan khawhnak caah laksawng a peek hna. A laksawng pekmi ahhin holhtheihlo ai tel lo. Miphun dang holh in biachim khawhnak a rak peek hna. Dididededadahuhu timi vialte Laimi le ramdang Khrihfa cheukhat i an holh i holhtheihlo an ti mi vialte khi Thiang Thlarau peekmi a si lo. Anmah nih an phuah chommi a si.\nThiang Thlarau nih Jesuh takpum chung i baptisma a kan peek khi hrin tthan a si. Jesuh nih Thiang Thlarau ah tipilnak a kan peek ve (Matthai 3). Asinain Jesuh nih Thiang Thlarau i ti le mei in baptisma a kan peekmi cu vawlei cung tuanbia ah voi khat lawng a um. Cucu Pentecost ni i Thiang Thlarau a rak ttum i Thiang Thlarau in an khah i an lei meizik in a duah hna kha a si. Cu hnu pohpoh Jesuh nih pumpaak in Thlarau le mei in tipil a peekmi zumtu an um lo.\n8. KHAMHNAK KONG (Soteriology, Doctrine of Salvation)\nAdam nih thingthei a ei ruangah Pathian thinlung i misual fa ka sinak kha Jesuh thisen nih ahloh dih i mi ding ah ser kan si. Mi sual cu mi ding ti kan si. Cucu justification ti a si. Jesuh thihnak nih khamhnak a kan pe colh lo. Jesuh thihnak nih thlanhnak a kan peek. Cu Khrih tlanhnak (redemption) le kan zumhnak in cohlannak (accetance trougth fath) kha ai fawnh lawnglawng ah khamhnak le hrintthannak (salvation and regeneration) a chuak (Redemtion + faith in Jesus= Salvation). Jesuh thih ruangah khamhnak hi hmuh si selaw vawlei cung minung vialte, zumtu he zumlotu he, khamh an si dih hnga. Jesuh zumh theng zong a herh hna loh.\nKhamhmi hna cu Pathian nih Thiang Thlarau chinchiahnak a kan peek i vancung ah kan min ttial a si. Pathian fa ah kan i cang i Jesuh kut chungah kan um cang caah Sehtan nih hell ah a kan hruai kho ti lo. Kan khamhnak a tlau ti lo tinak a si. Kanmah zongnih kan thlau kho ti lo. Zeicatiah kan khamhnak cu kanmah kut ah a ummi a si lo. Jesuh kut chungah a ummi a si. Thihnak in nunnak ah nan lan cang baibal nih a ti.\n9. KHRIHFABU KONG (Eccelsiology, Doctrine of Church)\nMihmuh khawh lomi Khrihfabu ah zumtu vialte bu khat (universal church) kan si dih. Jesuh nih a dirhmi a si i Jesuh cu kan lu le kan pastor a si. Cu zumtu hna cu hmun khat ah kan i pum i amah cu kan biak tikah cucu hmuh khawhmi Khrihfabu (local church) a si. Bu min kan i sakmi hi a sualnak a um lo. Jesuh cu kan zumhnak kha tipil innak in kan langh ter hrimhrim awk a si. Jesuh he cun zumtu hna cu thlan ah vui tti kan si i kan thawh tthan tti caah tipil kan in tikah ti chung hrimhrim ah hrim ve kan hau. An thlerh in kan i thlerh ding a si lo. Tipil kan in tikah Jesuh thihnak ka thihnak, a thawh tthannak cu ka thawh tthannak ti kha kan zumh cang hnu, kan hrintthan hnu lawnglawng i kan tuahmi tipil innak lawng kha Pathian nih a cohlan.\nBawipa zanriah kan hmanmi hi Bawipa zan riah ti ding a si lo. Zeicatiah kan ei caan hi zanriah ei cang a si lo caah zanriah a si lo. Cuhlei ah kan eimi khi zanriah ti awk a tlak lo. Changreu fate lawng a si. Kan paw a khim lo. Cucaah zanriah a si lo. Jesuh le a zultu hna nih zanriah an ei lio i an tuah mi “Holy Communion” changreu pel te le musurhang tlawmte kha kan tuahmi a si caah “Athiangmi Khrih he Pumkhat Sinak” or “Athiangmi ihawikomhnak” tiah min kan thlen ah a hman deuh.\n10. NIDONGHNAK KONG (Eschatology, Doctrine of the Last Things)\nAtu kan chan i Jesuh zaangfahnak kha zumhnak in khamhnak kan hmuh caan asi caah zaangfahnak caan chungah kan um. Ruahlopiin vanmi nih muko an tum lai i kum 7 harnak hlanah zumtu vialte lawr kan si lai. Cutikah zumtu a thimi hna kha taksa pum bakin an tho lai i Khrih ton awkah van ah kan kai tti lai (1 Kor. 15, 1 The. 4). Cu hnu ah kum 7 harnak a um lai i lawr lomi poh Sehtan nih kum 7 chung an hrem hna lai. Cu hnu ah Jesuh cu vawlei ah a rak ttum tthan lai i kum thongkhat pennak a dirh lai (Bia. 20). Cu hnu ah Zumtu hna cu vancung ah zungzal in kan um lai. Zumlotu cu hell ah zungzal an um lai.\nRef:http://Aung Myint Thang\nTagged Fapa Pathian le Thiang Thlarau tiah pum pathum in an um, Pathian cu pakhat bak a si i Pa Pathian\nLaimi A Si Lo Ah Chinmi Ti Mi Hna Hi A Zei Set Dah Kan Hman Deuh Awk A Si + Video →\n← Myanmar Dr.Nang Mwe Sam Nih Kawl Ram Mipi A Tihram Ning Hna Cu A Mak Ko Mu Muicawl Rak Zoh Chih


Pu Ngun San Aung Riankhinhmi Hakha Khua Upa 4 nih an Cohlang Lo – Hakha Cherry\nChin ramkulh Administrative Council Chairman Pu Ngun San Aung nih Hakha khuapi tthanchonak committee chungtel ah bochanmi Hakha khua upa 6 rian a khinh hna i cu chung ah cun atu tiang ah upa 4 nih an cohlang lo, tiah kan theih.\nPu Thawng Kian nih, “Kei cu ka cohlang lo. An ka thiahmi zong ka thei lo. Cun, mah rian hi ka thiammi zong a si lo caah ka cohlan nakding sullam a um lo,” tiah a chim.\nDr. Thla Cung le Pu Chum Ling zong nih an cohlang lo tiah kan theih. Dr. Thla Cung nih, “Keimah le Pu Chum Ling nih cun kan cohlang lo. Ka Facebook zong ah zapi theih in fiang tein ka ttial ko kha,” tiah a chim.\nPu Ral Kham zong SAC Hakha tthanchonak committee chungtel ah rian an khinhmi a cohlang lo, tiah a tunu nih nizan ah a chim.\nPu Cung Hu tu nih cun, “Mah hlan khan voi khat an rak ka chimh i ka al hna. Atutan an ka khumh i ka thei lo. Ca an kan pek hnu lawng in ka theih. Kei cu ka ngandamnak zong nih a pe lo. Zatlangbu lei riantuan ka si i, acozah lei rian hi ka thiammi zong a si lo. Asinain, anmah (SAC) ttuanvo ngei upa ka ton ta hna lai i ca in rak ttial an ka ti a si le ka ttial te lai,” tiah The Chin Journal ah a chim.\nHakha tthanchonak rian committee chungtel ah an khumh vemi Pu Thla Bik tu cu atu tiang kan pehtlai kho lo. By-The Chin Journal April 13, Hakha


THANTLANG AH INN A KAANG EE, TUNI THANTLANG THILCANG CU A POI KO – The Chinlung Post\nTHANTLANG AH INN A KAANG EE, TUNI THANTLANG THILCANG CU A POI KO\nThantlang khuapi ah inn pakhat a kaang, Tuni Thantlang thil cang cu lung attha hrimhrim lo. Tuzan lei ah Thantlang khuapi chungah i kahnak fak ngaiin a chuak i, minung a thimi le hliam a tuarmi zong an um hna. Kahdohnak ruangah minung thinphang le thlalau kan um cuahmah lio ah Inn kanghnak thawng nih a vun i zul tthan.\nTuni Thantlang Thlualam lam ah a ummi Pu Chan Vung te inn cu a kaang. Pu Chan Vung te inn hi zeiruangah dah a kangh timi theih asi rih lo. Tuni ah a kanghmi inn hi Pu Chan Vun tein asi tiah theih a si. Pu Chan Vung te hi Thantlang peng Thaukhuami an si tiah theih asi. Hi inn kanghnak ruangah hliam atuarmi le a nunnak aliammi an um le um lo theih asi rih lo. Kahdohnak thawngpang um lio ah hibantuk thil a vun chuah hi a poituk hringhran.\nThawngpang dangh: Tuchun Thantlang i kahnak ah zei sualnak ngeilo nungak pakhat an kah chih ruangah hliam a tuar. A hliamtuar hi a fak ngaingai i, a dirhmun a ttha lo ngaingai tiah theih asi. Tutiang thawngpang theihmi chungin ralhrang kawlralkap an si ko lai tiah an ruah mi minung pahnih an nunnak aliam. Tuni i kahnak ah inn zong a hrawhmi an um len tiah theih asi.\nTuni Thantlang i kahnak konghe pehtlaiin khuami pakhat nih a chimmi cu, rianrang tuk in thil a cangmi ko alo. Ralkap an i chawh kan hmuh bak in meithal thawng a chuak colh. An i kah caan hi a sau pah ngaingai. Ttuang ah kan bawk dih hna i, Meithal thawng le bomb thawng a vun um tikah hngakchia nih an ttihtuk in an ttap leng hna tiah a chim.Atu hi ca kan ttial cuahmah lio ah hin chaklei i kahnak thawngpang cu a dai ko cang. Asinain a caan caan ah thlanglei ah meithal puah thawng theih asi rih.\nAhramthok thil sining, Thantlang mipi thinphang in an um, Thantlang khuachung ah atuhi i kap hna sehlaw alo, khuachung ah meithal le bomb apuak thluahmah, Meithal puah thawng le bomb puah thawng hi minute 20 hrawng chung asi tiah an chim. Meithal le Bomb a puahnak hi TABC sang chungah asi lai tiah khuami pakhat pakhat nih a chim. Atu za kan ttial cuahmah lio zongah a puak thluahmah rih.\nKhuami pawngkam a ummi hna cu ih khun tangah kan lut dih hna tiah a chim chih. Atu Meithal thawng le Bomb puah thawng kan theih mi hi aa kap mi an si ko lai ti kan zumh tiah a chim. Thantlang mipi caah thlacamnak in bawmcio hna usih. Thawngpang update tuah khawh kan vun i zuam lai. Mipi an him khawhnak dingah thlacamnak in bawmcio hna usih.\nNUNGAK PAKHAT THANTLANG I KAHNAK AH AN KAH HLIAMH\nTHANTLANG AH RALHRANG NIH MIPI ZEIHMANH AH AN REL TI LO TUNI THIL CANG


Kawlram Khuapi Leiah Cun Ralkap Le Police Nih Tlaih An Duh Mi Hna An Tlai Kho Ti Hna Loh, Mipi Khuakhan An Thiam Tuk – Buanchukcho\nYangon, Mandalay tbk Kawlram khuapi lei ahcun inn number vialte an hnawh/lak dih cang i, Ralkap le police nih tlaih an duhmi minung an Kawl kho ti hna lo. Kan ral/terrorist hna tei khawhnak ding ahcun “thluak” hman thiam a biapi tuk. Ral ram ahcun “Thluak” hman thiam hi himnak bik a si. Kan zam ahcun, kan sung ti kha hngalh colh ding a si. Cucaah, zam lo ding hi a biapi tuk. Ralhrang nihcun, zaam viar hna seh tiah a herh loin, van ah meithal an puah lai. An in thihpaih hna lai.\nCucaah, 2021 Spring revolution cu, miphun pi Revolution a si. Tar in ngakchia tiang, ram chung, Ramleng, kan dihlak in cawlcangh cio a herh. Khuami nih Khua ah fakte in um izuam usihlaw, Ram vengtu, Mino nih ram an veng ve lai. Ramleng lei nih ei le din, chawva in kan ttang ve lai. Cutin, kan lung aa rual ko ahcun, kan ral hi zungzal caah kan tei hrim lai. Zasang Cinzah


Present Trump nih Covid sii hmang in tuah a tim mi a chim mi cu an uar tak tak\nHruaitu cu mah bantuk ding hi a si. White House official nih a chim ning a cun, President Trump nih US mipi nih an tih tuk mi Covid zawtnak kongah mipi hna ngam tein an um khonak ding caah Covid vaccine cu live bak in vaccine a chun duh ning a chim.\nFormer President Bill Clinton, George Bush le Barack Hussein Obama zong nih vaccine televise injection lak an nih tim ti an rak phuan cang kha.\nMah hnuah Media tampi nih project winner for 2020 president tiah an thangh lengmang mi Joe Biden zong nih Interview an tuah nak a lak a tim ve tiah a chim ve cang\nPresident Trump le First Lady nih October ah covid an rak ngei ve cang kha. Walter reed in a chuak hnuah campaign a peh thluamah kha. President hi antibody a ngei cang lai tiah zum a si.\nA caah cun vaccine lak kha a her tuk ti lo. Mi tampi nih vaccine dawng ding in an min an ap thluahmah cang.\nCovid sii hi phawt ding in ready a si cang, Covid in a zawh mi tamnak State hna cu a tu hi covid kuat thluamah an si cang. Zeitindah an phawt lai ti cu an mah state hruait pawl kut ah a um. A rang kho in phawt ding in lam kawl a si lio\nCovid kongah New York Governor Guemo nih heh tiah Trump a rak soisel cang kha. Trump a soisel tuk caah Trump nih Covid sii hi New York ah kuat a si lai lo tiah a chim hnuah New York Governor nih Trump cu taza cuai a tim than kha. Source-Theepochtimes\nBe the first to comment on "Present Trump nih Covid sii hmang in tuah a tim mi a chim mi cu an uar tak tak"


Laimi lakah caan tling full-time pastor a ttuanmi hmuh awk an tlawm ko – Hakha Cherry\nLaimi lakah caan tling full-time pastor a ttuanmi hmuh awk an tlawm ko\nLaimi Chinmi kan pastor te lakah caantling full-time in rian a ttuanmi hmuh awk an tlawm ngaingai. A bik in ramdang ummi kan pastor te lakah. Khrihfa buu nih cun caantling ttuan ding in an lak ko hna I lahkhah zong caantling ca in an pek ko hna nan. Ramdang I a um lakah full-time in kan lakmi hna pastor te rianttuan ninghi zohtik ah part-time caancheu I rian a ttuanmi tluk hmanh in Khrihfa caah rian an ttuan lo ti khawh a si, pastor tamdeuh cu.\nUS ah part-time caancheu rian a ttuanmi nih nazi 20 an ttuan zarhkhat ah. Full-time caantling rian a ttuanmi nih cun nazi 40 an ttuan. Nazi 40 leng a ttuanmi zong an um len ve. Cusi ahcun ziah caantling in lakmi pastor nih mah tluk pastor rian a tammi cu caancheu riantluk lawng in an ttuan kun ne? Ruah awk a tam ngai cang. An thathut bia maw si siloah an Khrihfa bu nih dah kan dawt tuk ruang hnaah dah a si siloah rianttuan awk an theih lo ruangah dah a si siloah an daithlaang tuk ruangah dah asi? Biahalnak tampi tuah khawh a si ko lai. Laimi pastor te lakah caancheu rian bantuk in pastor a ttuanmi tampi hmuh khawh an si cang. Mah chinchap ah lahkhah kan kaih uh tiah an Khrihfa buu cu atu le atu an hal lengmang fawn hna.\nNingzak ngai a si. Cawnnak sang zong a nei lomi an tam I zarhpi ni zingah ttha tein le hmual a ngei ngaimi thawngttha hmanh an chim kho fawn hna lo. Kan pastor te lakah a tamdeuh cu zarhte ni chun lawngah tlawmpal te Bible van kau luklak I thawngttha a chimmi pastor an tampi fawn. Pastor pakhat nih cun a si khawh ahcun thawngttha sermon chimding a timhtuahnak ah caan saupi can la seh law thlacam bu tein, a ngaitu ca zongah santlaihnak, tthathnemnak, thlarau thazaang, fimnak tampi a pek hna lai. Laimi pastor pawl an rianttuanmi lakah an chambau ngaimi pakhat cu pastoral counseling hi a si. Mahkong zong chim ding cu a tam ngai ko.\nPastor pakhat cu caantling full-time in rian pek a si ahcun cawn nikhat ni in ninga ni tiang a Khrihfa buu le a member caah rian a ttuan awk a si ve. Ramdang le bang ahcun member te rian bawmh ding a tamtuk. Appointment zul ding lawng hmanh a tamtuk. Scot McKnight nih a chim bang in cawn nikhat ni in ninga ni tiang khrihfa bu le member caah rian a ttuan lo I zarhpi ni zing lawng I pulpit I phung a chimmi pastor cu pastor an si lo ati. A hman tuk ka ti. Za ah za a hman. Mahti ka chim tikah pastor na hnahchuah hna I si nan ka ti men lai. Pastor zei ah na rel hna lo a si ti zong nan ka ti men ko lai. Mi soisel na tthawngtuk ti zong nan ka si men ko lai. Nan ka ttialmi vialte khi Bible thiamsang pawl nih an chimmi he a khat ko.\nA hman maw hman lo ti cu tuak ve ko thluak na neih ahcun. Pastor a rian hi a tamtuk. A kau tuk. Caantling in rian pek an si I cuve bantuk in lahkhah zong pek an si fawn caah khrihfa bu le member caah caantling full-time in ttuan ve hna seh law khrihfa bu le member caah santlaihnak le tthathnemnak tampi a chuahpi lai. Lahkhah lawng caantling bantuk in ei ttung I caancheu part-time bantuk in rianttuan cu Pathian hna zong a tla lai lo.\nLaimi an kan dawt lo zong a si pin ah Pathian an dawt lo zong a si fawn ka ti. Cheukhat kan pastor te le bang cu Khrihfa bu ah company CEO, boss, manager, le lawbaan bantuk in nawlneih an duh tuk. Pastor cu Pathian sal an si bantuk in khrihfa bu caah sal bantuk in rian an ttuan ding a si ko. Toidornak an neih awk a si. Laimi kan pastor pawl Laimi khrihfa bu le Pathian nan kan dawt taktak ahcun caantling full-time bantuk in nan rian kan ttuanpiak uh tiah kan nawl hna.\nKan pastor tamdeuh cu an caantling rianttuanmi hi tuak tik le zohtik ah thlakhat ah nazi 10/15 hrawng lawng an ttuan ti khawh a si. Caantling pastor kan herh ko hna.Credit-Van Tum\nNa lungfim zinpan ko cun Kan Miphun hmelchunhnak THANTHAR tal hi zoh ta


Editorial: Laimi Nuva Catial An Karh, Zulhphung An Nganh Sual Maw? – THE CHINLAND POST\nEditorial: Laimi Nuva Catial An Karh, Zulhphung An Nganh Sual Maw?\nEditorial| 2018 May 30| Atulio ah, Laimi a bik in Hakha-Thantlang ahhin a si theo lai, Online ah catial in thawngpang doklo, hmuhning doklo, sining doklo, tbk. catialtu hun karhnak caan hi a kum fai a hung si cang. Blogspot in Website ah sining thlen in, catialnak hmunhma hun iserh i catial cio cu a si. A thatnak he a chiatnak he tampi a um theo lai. Cu ruang ah, nihin tiang an kal thluahmah cio cu a si hnga. Cu nih a chuahpi vemi pakhat cu Nuva catial hi a si. Nuva catial cu tiah khuaruahhar zong a hun um pah. Nuva catial ti cu, zeidang silo in, Nupi he, Pasal he catialtu a simi khi chimduhnak a si. Catial tiah ti phot an tha bik rua ka ti. A ruang cu catial thiam an si le silo cu laklawh a um rua ka ti.\nCu he cun, a hun chuak timi cu Nuva silo zong ah, Nungak Facebook account i tuah in, ca dukdul pawl phunphun tial i, Facebook chung ah thlah, hmanthlak dukdul deuhmi tar, video tawi zoh dawhlo deuh pawl tar tbk. tete a hun um chih. Cucu pawl cu a tampi chim haulo in, hopoah nih hmuh dih cio mi an si. Nuva catial an va si ah siseh, nungak catial an va si ah siseh, catialtu cu lunghrinh deuh cu a hung si ko. A ruang tampi a um theo lai. A zei si poah ah, Laimi chung in Nu catial, nungak catial hun um cu a tha tukmi a si ko. Nain, nu an si taktak le si taktak lo tuhi lunghrin ding a hung um ve.\nCucu vialte cu chiahtak in, aho nih an va tial zong ah, catialtu phundang in chim ahcun, Journalist pakhat nih thawngpang tial tik ah zulh dingmi zulh phung le ziaza he zohchih in a tialtu kha a biapi. Cucu kan hnulei ah a tawinak in kan tial bal cang nain hrilhfiah le fianhdeuh a duhmi tete um a si caah tawinak tein hun fianh kan i zuam lai;\nThawngthanhnak nih aa timhmi, ziaza le zulhphung (Media Ethic) a hrampi tlaihtleng panga ‘Five core principles of Journalism’ timi kan langhter cang.\nThawngpang a hmannak le dikfelnak (truth and accuracy)\nThawnglatu nih thawngpang tial tik ahhin, a hman le hmanlo (truth) kong hi a si ko (tiah amah-khan) ti khawh peng a si lo. A cang taktakmi (fact) chung in lak i tialmi a sinak zulh hi a biapimi pakhat ah a telmi a si. Cucu, palhnak umlo tein a cang taktakmi (fact) kha hrambunh in tial a herhnak cu a si. Culawng silo in, tialmi thawnglaknak kha a fekfuanmi le a felfaimi a si le silo checkfel ta lengmang a haumi a si.\nZalongte in tialmi thawngpang a sinak (independence)\nThawnglatu pakhat a sinak in, zalong tein catial khawhnak awan a ngeih a herh. Cu ve bantukin thawnglatu nih pumpak, a phu, a bu, ramkhel bu tbk. miaknak le hlawknak ding ah phungning in siseh, ningcanglo in siseh a tial lai lo. Cu bantuk a si sual ding a si ahcun, catialtu, thawnglatu pumpak nih a dirhmun fiangte in le felfai tein a langhter khawh a biapi. Cucu, amahnak sang deuh a ummi, Editor silo ah, a careltu sin ah fiangte in amah pumpak a dirhmun kha a langhter hrim a herh.\nKaptanh le tanhhlei a ngeihlonak (fairness and impartiality)\nCatial tik ah, a bik in thawngpang tial tik ah, a tlawmbik kaphnih sining (source) kha a tel zungzal i, langhter a si theo tawn. Cuahcun, sining (source) an laknak hi a buaktlakmi a si herh, a biapi tuk fawn. Cun, a pawngkam thil canning, phun dang in chim ahcun a pehtlaimi sining kha tha tein le felfai tein hlat i, telhchih a hau.\nMidang caah harsatnak chuahpilo, minung sining zoh chih pengnak (humanity)\nA fawinak in chim ahcun, thawnglatu simi thawngpang tialtu journalist nih zei tikhmanh ah mi caah fahnak a simi a tuah lai lo (do no harm) timi hi a biapi tuk. Kan tialmi, kan thlakmi video thawngpang tbk. pawl hi a faktukmi le tuar a har tukmi an si kho men, asinain, journalist catial ning, thawngpang tial ning le hmanthlak thawng hmanmi ruang ah midang caah fahnak a chuakmi a si lo ding a biapi fawn.\nTuanvo laak ngamnak (accountability)\nA tialmi le thawng a zamhmi, tlang a zamhmi kongkau ah tuanvo lakngamhnak lungput a ngeih a herh. A ruang cu ahohmanh hi a palh kho mi lawngte kan si. Palh cu minung phung a si tiah an ti phah. A biapi mi cu a palhnak a theih, na theih cangka in remhngamnak lungthin ngeih a biapi fawn. Cun, thil palhnak le tuahsualmi cung ah nawlngam zong a herh. Careltu nih zeidah an intuar, zeidah an duhnak a si timi zohchih peng a hau. Kan tuah ciami cung le kan tial cangmi cung ah thlen le remh a si lo hmanh ah, tuah sualmi le palhmi cung ahcun Liamh a hau theo tawn.\nCucaah aho nih a va tial ah siseh, Nuva in catial an si ah siseh, mindeu in catial hmangmi si ko zong ah siseh, a biapi mi cu catial tik ah careltu caah zietindah hmual a ngeih lai, zeidah a can lai timi cu puitling le tuanvola ngammi thawngthanhnak ca pakhat nih cun a dirpi zungzal dingmi tlaihtleng an si.\nPrevious Editorial: Chin Media Hi Junk Journalism Leng Kan Pet Kho Rih Rua Lo\nNext India Ambassador Vikram Misri Le Hakha Khuami Ton Biaruahnak


Zarhkhat Chungah Minung Tam Taktak Nih An Zohmi Ngakchia 4 Te Nih Indian Hla A Sakmi Hi Rak Ngai Ve (+Video) – Onlinenungak\nZarhkhat Chungah Minung Tam Taktak Nih An Zohmi Ngakchia 4 Te Nih Indian Hla A Sakmi Hi Rak Ngai Ve (+Video)\nKum 4 te lawng a sirih mi Mizo hngakchia Esther hnamte nih India ram hla ‘Maa Tujhe Salam Van dee mataram’ timi hla a sakmi cu zarh 1 chung ah minung million zohtu a ngei, Youtube ah an thlahnak zarh 2 te lawng a si rih nain minung 2.5million nih an zoh cang.\nEsther Hnamte hi Mizoram, Lunglei khua a si, India ram hla a sakmi cu India Prime Minister Modi nih Twitter ah a share i “Esther Hnamte, kan in uangthlar tuk, India ram le miphun caah zohchunh awktlak thinlung thiang na si” tiah a ttial.\n‘Maa Tujhee Salam’ sullam cu ‘Mother i salute you’ = ka nu na kut kan tlaih tinak a si i kum 1997 ah india bollywood star hlaphuah thiam minthang A.R Rahman nih a phuahmi a si.\nHi hla ah hin ram le miphun dawtnak fakpi in langhter a si. Esther hnamte nih a sakmi hi India ramchung lawng silo, Europe le America Kontinenh tiangin Youtube ah reaction an tuah, India tadinca ngan ngan nih Online ah an phozar piak.\nmusic Video tang ah “dawtmi vialte hna India mi nan si ruangah kan uanpi tuk hna, India ram cu daihnak le dawtnak ram a si, holh phun2 um hmanh selaw lungkhat te in ram a dawmi kan si hna, ka hawikomh dawtmi vialte, fanu tha le fapa tha kan si naklai dir tti hna usih” tiah a tial.\nMizoram Chief Minister Pu Zoramthanga nih online ah Esther hnamte hlasaknak cu a share ve, a uarnak le zohchunh awktlak a sinak a ttial. Esther Hnamte nih a sakmi India ram hla nih India mipi lawng silo in Ramdang lei ah mi tampi lung a hlau, a a hlasaknak cu reaction an tuah i an Youtube Channel ah an rak thlah tthan ve hna. cbnetwork


A Saya Țhing Mourinho Cu Bayern Coach Siseh Ti A Duh Nak Ballack Nih A Chim – Vaurawng\nA Saya Țhing Mourinho Cu Bayern Coach Siseh Ti A Duh Nak Ballack Nih A Chim\nGermany pumpululh chuih thiam Ballack nih a saya țhing asi mi Mourinho cu Bayern coach ah țuan seh ti a duhnak a chimphuan. Mourinho nih Bayern ah Coach a tuan si ahcun Bundesliga ca zongah a țhatnak lei a tampi lai.\nTulio Bayern cu Kovac nih coach a țuan cuahmah liopi asi. Kovac nih Bayern a tlaih kum khatnak ah Bundesliga champion si kho dingin har ngai in an chuih, cu tikah Kovac caah hmailei kong chim chung a har ngai. Bayern nih kum dang bantuk in Bundesliga ah champion fawi tein teinak hmu lo in zuam cawhtu bik Borussia Dortmund he an i zuam cuahmah lio si.\nCu pin ah Bayern cu Champion league ah Liverpool nih Round 16 ah an tei hna i champion league zuamnak ah tuan tein an chuak. Bayern nih april 6 ah bundesliga ah zuamcawhtu bik Borussia Dortmund cu goal 5-0 in an rak tei hna, cu tikah kum 7 pehtlai in Bundesliga champion si nak dingah ruahchan nak tampi a um.\nAsinain Bayern nih Bundesliga ah champion laksawng an ngah khawh hmanh ah Bayern president nih Kovac hmailei caah zei hmanh amakhan nak ka ngei lo tiah a ti. Cu ruangah Bayern lei nih tulio an coach kovac cu chuah i coach thar an auh ding si ahcun Mourinho hi Bayern Coach caah ai tlak bik asi tiah Ballack nih a chim.\n“Kovac hi tulio Bayern caoch asi caah upatnak kan pek awk cu asi. Kovac nih a rian kha a țhabik in a țuan mi asi. Asinain Bayern nih Coach thar an lak ding si ahcun Mourinho hi mi a hip kho cemtu asi lai” tiah Ballack nih a ti.\nPep Guardiola lio zongah kan hmuh cang. Cu hnu ah Mourinho nih Bayern ah coach a țuan ahcun zanglek celhthiam cawk zong an fawi deuh lai. Tulio Bungdesliga ah Premier league bantuk in zanglek celhthiam an um lem lo” tiah ballack nih a chim.\nKum 2006 in 2010 tiang chelsea ah a rak chuih mi Ballack nih Premier League champion voikhat a rak lakpi bal hna. Mourinho nih a ra lai mi pumpululh chuih kum ah coach ka țuan țhan cang lai tiah chimphuannak an ra ngei. Tulio ah Mouriho cu Bayern le PSG ah coach a țuan lai tiah thawngpang a leng i zei club ah dah Mourinho nih Coach a țuan te lai tiah mizapi nih cuanh cio mi asi.\nBe the first to comment on "A Saya Țhing Mourinho Cu Bayern Coach Siseh Ti A Duh Nak Ballack Nih A Chim"


Model Thar A Hnuk Lian Taktak A Hnuk Lianhnak A Van Langhter (+Video) – Onlinenungak\nModel Thar A Hnuk Lian Taktak A Hnuk Lianhnak A Van Langhter (+Video)\nKum (17) telawng a si rihmi kawl model thar pakhat cu a mah kum rup lo in a hnuk a lian i aa dawh i uartu le thazang petu zong mi tampi angei colh. Asinain khatlei kam in a mah a soisel tu an tampi ve . A hnuk a lian i aa dawhnak kong ah mi tampi nih a hnuk hi a mah kum he ai tlak hrim lo a taktak a si bal lai lo a tuh asi hrimhrim lai tiah mi tampi bia a um lengmang .\nZei ca tiah a mah kum hi kum 17 te lawng a si rih tik ah a zumlo tu zong an um ve i an mawh ve lo . Plastic surgery ai tuahchom a si , sexy a duhtuk i min than le uartu tampi ngeih a duh ruang ah ai tuah chom mi a si timi bia cu a tamtuk cang caah ai sum kho ve ti lo i tu bantuk in video bak in mipi sin ah fianter nak a tuah .\nTuan deuh zong ah khan a mah facebook page ah ka hnuk hi a tuh a si hrim hrim lo keimah kaichuah pimi le keimah ngeihmi ka hnuk (oroginal) te bak a si ko e tiah a mahzong nih a facebook ah a rak chim bal cang . Asinain comment thalo le biachia chia in a comment mi an tamtuk caah tu bantuk in video bak in fianter nak a tuah lawlaw hi a si .\nHnuk nganpi ngeih a duh ve ko nain a ngei kholo mi pawl nih khan nan ka hnahchuah ruang ah nan ka soisel mi a si ko titiang in tuan deuh ah cun a rak leh ve hna . Nain an dai kho hlei lo i a tanglei video ah fiang tein chimfian nak a ngei i a hnuk tiang a piah dengmang hna .\nA chim mi cu ” Hnuk tuh le hnuk sit hmanh maw nan theihthiam lo ? hnuk tuh cu a tanglei ah a tla i a parbo mi zong a tanglei ah aum lai . Ka hnuk hi rak zoh uh a parbo mi zong a tla lo oroginal hnuk bak a si nna ruahnak te in au khuang tuk ti hlah u ” ti ah chimfian nak a tuah lawlaw. chinlandtodaynews siannak in van lak mi a si.